II "Pêwîste Kurdistan 
serxwebûna xwe 
îlan bike" 



Bi amadebûna bi hezaran kesan li paytexta Herêma Kataloniya, Barcelonayê, 
Kongra Cîhanîji bo Lêkolînên Rojhilata Navîn "Wocmes" hat sazkirin. Lêkolerê 
Îtalî, Luca Bellusci, di wê kongireyê de beşdar bû û ji Rûdawê re got "Ji bo berje- 
wendiya Kurdên li îraqê pêwîstiya wan bi ragihandina serxwebûna Kurdistanê 
heye." Bellusci got ku Amerîka, Îsraîl û Yekîtiya Ewrûpayê jî wê piştgiriya vê gavê 
bikin. Lêkolerê Îtalî derbarê PKK'ê de jî dibêje: "Eger Kurdistana îraqê pirsa 
PKK'ê çareser bike, Tirkiye jî wê li dijî serxwebûna Kurdistanê dernekeve." ► 5 

Li Amedê Hizbûllah geş dibe 


Piştî pêkanîna GAP’ê li Deşta Heranê 400 hezar donim erd bûn şorax. Eger projeyek 
nû neyê rawestandin, wê li Deşta Wêranşar, Serê Kaniyê û Mêrdînê jî 800 hezar donim 
erd bibe şorax ►A 


L i tevaya Bakurê 
Kurdistanê û bi tay- 
betî jî li navenda siya- 
seta kurdî, li Amedê, 
rêxistinên Îslamî hewl 
didin ku gel ji tevgerên 
netewî dûr bixin. Ji bilî 
saziyên nêzîkî AKP’ê, 
rêxistina qedexekirî 
Hizbûllah ku ji kuştina 
bi hezaran Kurd ber- 
pirsyar tê dîtin, bi tay- 
betî di bin banê 
komeleyên xêrxwaz de 
di nav hewldanên kom- 
kirina gel de ye. Rojna- 
mevaneke Holandî îdia 
dike ku ger wiha bi- 
dome, ne dûr e ku di 
demek nêzîk de alîgi- 
rên Hizbûllahê ji yên 
PKK’ê zêdetir bibin. V2 


Pêlavavêjê Erdogan 

Parêzerê ciwanê Kurd 
hewl dide dozê bibe 
pêşberî DMME ►6 

Dixwaze bibe Messi 

Muhemed Demircî yê 12 
salî tîma Barcelona men- 
dehoş kiriye ►15 

Belge pêwîst in 

Çalakvanên Kurd dixwazin 
berpirsên Sûriyê li Ewrûpa 
bidin dadgehê ^3 


Hûn ii cihê 
buyerê ne 


4 191631 701506 


771869 


104000 


31 4_i c: 

S J3 



Deşta Behişt Tatlises Qfö | 


Or; p 3. Kom panyHyen i Adt. 1 1- V u:lehidc! 


ihgiur 11 l. luşi - l 

J JcwJcr - K'.'-iJK'z-nn 




Firotme Dest Pe Kir 



'IV. - 

I - ;■.] ;iii aJ;: i3r:liin i I i'd ijX'ysitn: i: 


Hewlêr - Gundê IngiIÎ 2 Î - Avahiya Jimare 114 


















































































2 


Rojev 

Hizbûllah bi komelên xêrxwaziyê gel kom dike 


Hizbûllaha qedexekirî û ya ji ber bi hezaran kuştiyên Kurdan tometbar, li Amedê 
dîsa dest bi xebatên rêxistinî kiriye. Mustazaf-Der yek ji wan 20 komeleyan e ku li 
Amedê xebatên xwe dimeşînin û nêzîkî rêxistina Hizbûllahê tên hesibandin 

Di cejna jidayikbûna Hz. Muhammed ya Nîsan a îsal de 120 hezar rûniştvanên Amedê li nava bajêr civiyan 


Jessica Mass* 


Hindik maye li Amedê alîgirên 
rêxistinên Îslamî yên ser bi grûba 
qedexekirî ya Hizbullah, ji yên 
PKK’ê zêdetir bibin. Rojnameva- 
neke Holandî vê yekê îdia dike û 
sedemên vê yekê jî di raporta jêr 
de berçav dike. 

Du zarokên ku di bin çengê 
wan de Quran heye, berbi xwen- 
dingheke nava bajarê Amedê 
diçin, ew li wir dersên hînbûna 
Quranê dixwînin. Di van salên 
dawî de xwandingehên taybet ên 
Îslamî di nava dilê bajarê Amedê 
de diyar dibin. Ev tax heta de- 
mekê berê rastarast di bin fer- 
mandariya PKK’ê de bû, lê ev 
çend sal in grûpên Îslamî di vê 
navçeyê de ewqas zêde bûne ku 
PKK jî nîgeran kiriye. Ew grûpên 
Îslamî ne bi rêya pirsên netewî, lê 

Kurtenûçe 

Gelo biker 
leşker in? 

Êlih (Rûdaw) - Teqîna ma- 
yînê ya ku şeva l’ê Tebaxê li 
qada petrola Raman Guneyê 
ya li Heskîfê pêk hat bû se- 
demê hinek gûmanan. Di bû- 
yerê de 4 rêvberên Şaxa ÎHD'ê 
yên berê jiyana xwe ji dest 
dan. Kesê ku şahidiya bûyerê 
kir diyar kir ku teqîn ji aliyê 
leşkeran ve hatiye plankirin û 
di mehên dawî de kesên bi 
cilên leşkerî li herêmê dige- 
rin. Heyeta ji rêveberên ÎHD'ê 
û endamên Baroya Êlihê 
xwestin biçin cihê bûyerê, lê 
xwesteka wan jî ji aliyê leşke- 
ran ve hat astengkirin. 

Kesê ku bû şahidê bûyerê û 
nexwest navê xwe eşkere 
bike, diyar kir ku kemîna te- 
qînê ji aliyê leşkeran ve pêk 
hatiye û wiha axifî: "Di meha 
dawî de gelek kesên cilên leş- 
keriyê li xwe dikin zêde li he- 
rêmê digerin. Em di derbarê 
van kesan de her tim leşke- 
riyê agahdar dikin lê bi gaziya 
me nayên. Şeva din jî me dît 
ku li Herêma Meymuniye li 
kêleka rê reşek dilive. Me dîsa 
got leşker in, li vir digerin. 

Piştî demek din me li jora 
nokteyê şewqek dît, di demek 
kin de şewat derket. Bi şe- 
watê re 2 caran dengê teqîna 
guleyan hat. Me telefonî leş- 
keriyê kir. Lê leşkeran gotin 
'şev e, ewlehî tune. Dema 
gundî jî biçin cihê bûyerê em 
berpirsiyariya wan nadin ser 
xwe'. Ji ber ku gundiyan jî 
gotin lîstika leşkeran e neçûn 
cihê bûyerê. Piştî şewatê Sadî, 
Sidkî û Salîh Ozdemîr û Sedat 
Ozevîn ji ber herêm nas diki- 
rin xwestin bên gund. Dema 
dihatin gund, mayin bi wesa- 
yita wan de teqiya û jiyana 
xwe ji dest dan." 


bi rêya behskirina nasnameya 
wan a olî xwe nêzîkî Kurdan dikin 
û ew di wî karî de serkeftî bûn! 

Yek ji wan rêxistinên ku li vir 
alîgirên wan zêde dibin, Hizbul- 
lah e. Ev rêxistineke terorîst e ku 
di salên 1990’an de li dijî PKK’ê 
derket û dest bi çalakiyan kir. Ji 
ber vê yekê li herêmê ji vê rêxis- 
tinê re "Hizbul Kontra” dihat 
gotin. Hizbullah ji gelek êrîşan to- 
metbar e û herwiha bi kiryarên 
xwe yên dijwar jî navdar e. Qur- 
baniyên vê rêxistiyê hatine îşken- 
cekirin, serê wan hatiye jêkirin û 
bi saxî hatine binaxkirin. Lê di 
sala 2000’an de çalakiyên wê rê- 
xistinê hatin rawestandin, piştî 
ku di êrîşeke polîsan de li bajarê 
Stenbolê serokê wê rêxistinê Hu- 
seyin Velioglu hat kuştin û bi 
sedan endamên wê jî hatin bin- 
çavkirin. Ji wê demê ve Hizbullah 
xebatên xwe di bin perdeya rêxis- 
tinên xêrxwazî de dom dike. 

Bi baweriya Mamosteyê Zanîn- 
geha Yedi Tepe ya 
li Strnbolê Emre 
Uslu, Hizbullah di 
nav xwe de rastî 
dabeşbûneke kûr 
hatiye: "Hin enda- 
mên wê rêxistinê 
hilgirtina çekan 
red dikin, lê hin 
endamên din niha 
jî amade ne ku çek 
bigirin destê xwe. 

Rêxistina AL- 
Qaide jî bêtiriya 
endamên xwe yên 
nû di nava Hizbul- 
lah de dibîne.” 

Dibe ku tenê li 
Amedê 20 rêxisti- 
nên ku peywen- 


diya wan bi Hizbullah re heye, 
hebin. Mezintirîn rêxistin jî ya 
Mustazaf-Der e, ku her sal di 
bajar de cejna jidayikbûna Hz. 
Muhammed, li dar dixe. Di meha 
Nîsan a îsal de 120 hezar rûnişt- 
vanên Amedê beşdarî wê cejnê 
bûn ku hejmareke gelekî bilind e. 
Di serdana dawî ya Serokwezîrê 
Tirkiyê Erdogan de tenê 50 hezar 
kes beşdar bûbûn. 

Niha di nava Kurdan de mese- 
leya li xwe civandina alîgiran ji 
aliyê grûpên Îslamî ve bûye cihê 
tirs û nîgeraniyê. Mînak xwende- 
karê bi navê M.B. (21) wan grû- 
pan wek "klubeke pîs" bi nav dike 
û wiha dibêje: "Bi taybetî şêwazê 
axaftina wan a derbarê jinan de 
wê yekê nîşan dide ku ew pîs in. 
Berê li vir hin kes hebûn êrişî 
jinan dikirin, ji ber ku cilên wan 
hinekî kurt bûn. Bi rastî ez nax- 
wazim hizra wê yekê bikim ku 
nêzîk e ew serdem dîsan vegere." 
Xwendekarekî din jî ku naxwaze 


navê wî eşkere bibe, axaftinên 
hevalê xwe berdewam dike: "Li 
Amedê yan PKK yan jî grûpên îs- 
lamî li deriyên malan dixin!" 

Helbet ne tenê ciwanên 
Amedê gumanê ji niyetên wan 
grûpên Îslamî dikin. Meha Nîsan 
a borî ji aliyê dadgeha bajêr ve 
çalakiyên rêxistina Mustazaf- 
Der hatin qedexekirin. Ji ber ku 
gumana wê yekê heye ku pey- 
wendiya wan bi rêxistina Hiz- 
bullah a qedexkirî re hebe, lê 
buroya Mustazaf-Der li Amedê 
her vekiriye û dema mirov di- 
keve nava buroyê, wêneyekî 
mezin ê bajarê Mekke hatiye da- 
leqandin, li ser dîwaran jî hin 
ayetên Quranê hatine nivîsan- 
din. 

Serokê wê rêxistinê Osman 
Aktaş dibêje: "Heta ku ji aliyê 
dadgeha bilind ve bersiva me bê 
dayîn, em ê çalakiyên xwe ber- 
dewam bikin." Tiştê ku balkêş e 
Aktaş ji biryara dadgehê natirse, 


Wv Vv 



ji ber wek ew dibêje "Herî zêde 
em ê tabloya ser deriyê buroya 
xwe biguherînin û em ê bi navekî 
din karên xwe bidomînin. Ev er- 
kekî şerî ye û pêwîst e em pêkbî- 
nin.” 

*Rojnamevaneke Holandîya ser- 
bixwe ye, ew ji Stenbolê karên pe- 
yamneriyê ji bo saziyên cuda yên 
medya Holandî dike. 

"Divê parlamento û ala Bakurê Kurdistanê jî hebin" 

Serokê Şaredariya Amedê Osman Baydemîr li Dêrsimê tevlîpanela bi navê "Di Pirsgirêka Kurd de Mijara Muxatabiyê 
û Xweseriya Demokratîk" a di çarçoveya 10'emîn Festîvala Çand û Xwezayêya Munzurê de bû. Şaredar Baydemîr di 
axaftina xwe de destnîşan kir ku pêwîste li Tirkiyê di warê îdarî deguhertin bên kirin û pêwîste li Bakurê Kurdistanê 
parlamentoyek heremî û ala Kurdistanê jî hebin. Gotinên Baydemir rê ji guftûgoyên cihe re vekirin. 




Rojev 


Di nava 3-4 salan de 


Deşta Wêranşar, Serê Kaniyê û Mêrdînê dibe şorax 


Sengul Ogur Nisêbîn 

D i nav projeyên avdanê de pro- 
jeya herî mezin avdana tune- 
lên Rihayê ye. Ev projeya ku di 
sala 1989'an de dest pê kiribû, bû 
felekateke xwezayî û 400 hezar 
donim zeviyên Deşta Haranê kire 
şorax. Ger ku pêşî li projeyek ku 
nû tê pêkanîn neyê girtin, wê li 
gor endazyarekî ku projeyê ji 
nêzîk ve dinase, nêzî 800 hezar 
donim Deşta Wêranşar, Serê Ka- 
niyê û Mêrdînê jî bibe şorax. 

Di çarçoweya projeya Başûr- 
Rojhilatê Anatoliyayê - GAP’ê de, 
projeya herî mezin projeya av- 
dana tunelên Rihayê ye ku di 
1989’an de dest pê kiribû. Piştî di 
1995’an de endazyarên Karên 
Avê yên Dewletê ’DSÎ’ Deşta He- 
ranê ya avdayî lêkolandin, wan 
destnîşan kiribûn ta ku pirsgirê- 
kên projeya kevin neyên çareser- 
kirin, divê Deşta Heranê neyê 
avdan. Ji ber ku Deşta Heranê 
mîna çalekê ye û ji bo vê jî nikare 
ava xwe vala bike; ku nikaribe 
ava xwe vala bike jî ew av dibe 
şorav û axê jî dike şorax û pê re 
ziyaneke mezin dide axê û ti tişt 
lê şîn nabê. Endazyarekî ku di 
projeya GAP’ê de dixebitî û nex- 
west navê wî were belavkirin, ji 
Rûdawê re got ku saziya DSÎ ev 
hişyariya endazyaran li ber çav 
negirtiye û biryara berdewamiya 
projeyê hatiye standin. 

Ji ber ku DSÎ’yê guh neda hişya- 



Piştî pêkanîna GAP’ê li Deşta Heranê 400 hezar donim erd bûn şorax. Heman pêşeroj li benda Deşta Wêranşar, Serê Kaniyê û Mêrdînê ye jî 


riya endazyaran û ev projeya xwe 
berdewam kir, li Deşta Heranê 
nêzîkî 400 hezar donim bû şorax. 
DSÎ wekî rêya çareseriyekê ji bo 
ku şoraxbûna Deşta Heranê ra- 
westîne, xwest ku vê şoravê bi 


rêya kanalan berbi Sûriyê de bi- 
şîne, lê dewleta Sûriyê ev pêşni- 
yar qebûl nekir. Piştî ku Sûriyê ev 
peşniyar qebûl nekir, DSÎ ji bo ça- 
reserkirina vê pirsgirêkê dest bi 
çêkirina kanalan kir da ku bi rêya 


van kanalan şorava Deşta Heranê 
bi pompeyan derîne û berbi Deşta 
Wêranşêr, Serê Kaniyê û Mêrdînê 
de bişîne. Li gor agahiyên endez- 
yarê ku niha jî di saziya ’DSÎ’ de di- 
xebite û nexwest navê wî bê 


belavkirin, di hundirê sê-çar salan 
de ev proje diqede û heke ev proje 
pêk bê, nêzîkî 800 hezar donim 
zeviyên Deşta Wêranşar, Serê Ka- 
niyê û Mêrdînê wê bibe şorax û 
êdî ti tişt wê lê şîn nebê. 



Kurd hewl didin berpirsên Sûriyê li Ewrûpa bidin dadgehê 

aA ♦ 


Besam Mistefa 


Çalalcvanên Kurd ên ji Rojavayê 
Kurdistan li Ewrûpa hewl didin ji 
bo vekirina dozan li dijî efserên 
ewlekariyê û berpirsên bilind ên 
dewleta Sûriyê gilînameyên 
amade bikin. Çalakvan dixwazin li 
pêş dadgehên Ewrûpî bi tohmeta 
pêkanîna kiryarên kuştin û îşken- 
cekirina heta mirinê li dijî çalak- 
vanên Kurd li Sûriyê, dozan vekin. 

Ew çalakvanên Kurd niha der- 
barê kiryarên kuştin û îşkencê 
dosyeyên yasayî amade dikin, her- 
wiha navên efser û berpirsên Sû- 
riyê yên ku fermana cîbicîkirina 
van kiryaran dane jî kom dikin. Di 
nav dosyeyê de bûyerên serhildan 
û komkujiya Adara 2004’an li Qa- 
mişlo ku tê de bi dehan Kurd bi 
fermana aliyên siyasî û ewlekarî 
yên bilind hatine kuştin jî hene. 
Herwiha çalalcvanên Kurd dixwa- 
zin doza Cîgirê dezgeha lêkolînên 


Îslamî -ku endamê Meclîsa Gel a 
Sûriyê Mihemed Hebeş serokê wê 
ye- Şêx Maşûqê Xeznewî li dadge- 
hên Ewrûpa vekin. 

Tawaneke din jî kuştina 3 ciwa- 
nên Kurd di ahengên pîrozkirina 
Newroza 2008’an li Qamişlo û bû- 
yerên Newroza 2010’an li bajarê 
Reqa ye ku çend Kurd hatin kuş- 
tin, birîndarkirin û girtin. Yekemin 
kes berpirsê beşa ewlekariya ser- 
bazî yê berê li Qamişlo, Lîwa Mi- 
hemed Mensûre ye ku nêzîka 20 
salan navçeya Cezîrê bi awayekî 
tund birêve dibir û piştre bû Se- 
rokê Şaxa Ewlekariya Siyasî li Sû- 
riyê. Kesê dûyem jî Parêzgarê 
Parêzgeha Hesekê yê berê Selîm 
Kebûl e ku di sala 2004’an de di 
serhildan û komkujiya Qamişlo de 
fermana teqekirina li xwepêşan- 
derên Kurd dabû. Kesekî din jî Se- 
rokê Beşa Zaniyariyan li 
Rêveberiya Îstîxbaratên Giştî yên 
Sûriyê, Lîwa Zuhêr Hemed e. Yek 


ji amadekarên vê projê ku ji ber 
sedemên ewlekariyê nexwest 
navê wî bê eşkerekirin, ji bo mal- 
pera Elaph ragihand ku "kar bi 
awayekî zêde tê kirin ji bo bicîhki- 
rina proseya vekirina dozên ya- 
sayî û komkirina dosyeyan û 
bihêzkirina wan bi hejmareke 
zêde ya îspat û belge û delîlên ku 
hebûna destê van efser û berpir- 
sên ewlekariyê di wan bûyerên 
xwînrijî û kuştina Kurdan de piş- 
trast dikin. Wî çalalcvanî diyar kir 
lcu ev dosye pir dijwar û aloz e. Ça- 
lakvanê Kurd herwiha da zanîn ku 
hinek efser û berpirsên ewleka- 
riyê yên Sûriyê bi awayekî organî- 
zekirî serdana Ewrûpa dikin û bi 
taybetî ya London, Paris û Brûksel 
û got "Em ê li hêviya wan bin ji bo 
lcu di dema pêwîst de gilînameyan 
li dijî wan tomar bikin." 

Çalakvanê Kurd destnîşan kir 
ku hejmareke rêxistinên mafper- 
wer ên Ewrûpa amadeyiya xwe 


pêşan dane ji bo hevkarîkirina 
wan û dabînkirina xerciyên vê 
projê bidin, ji bo ku dadweriya 
Ewrûpî bikare wan bingeh bigre: 
"Baweriya me bi dadweriya Ew- 
rûpa heye, hinek dewletên ku pey- 
wendiyên wan ligel dewletên 
Ewrûpî pir bihêz in, dozên yasayî 
derheqê berpirsên xwe vekirine. 
Dosyeyên ku em li ser wan kar 
dikin wê ji aliyê kes û karên qur- 
baniyên ku hatine kuştin yan 
kesên ku bi xwe rastî lêdan û îş- 
kencê li Sûriyê hatine, pêşkêşî 
dadgehên Ewrûpa bên kirin." Ber- 
pirsê Ragihandina Partiya Demo- 
krata Kurd li Sûriyê (Elpartîj, Nûrî 
Birîmo, ji bo Rûdawê got: "Em 
daxwaz ji Kurdên Sûriyê li derve 
dikin ku rola xwe bilîzin. Ev mijar 
hê di qonaxa lêgerîna li dokumen- 
tan de ye û bê guman pir zehmet 
e ji ber berpirsên Sûriyê hesabê 
her tiştekî kirine. Dadgehên Ew- 
rûpa daxwaza belge û delîlan 


dikin û ev belge di destê ti kesî de 
nînin." Birîmo ku niha li Başûrê 
Kurdistanê dimîne got: "Di nav- 
bera me û amadekarên çalakiyê 
de hevkarî heye û ger belge û do- 
kument hebin wê bigihin destê 
wan, lê bi baweriya min ev ne ba- 
beta medya ye, diviyabû bi nehênî 
ev kar birêve biçûya." 

Birîmo tekez kir ku bidestxis- 
tina belgeyan pir dijwar e û got: 
"Bi taybet derbarê kuştina leşke- 
rên Kurd û kesên ku li jêr îşkencê 
dimirin.” 

Navborî wiha dawî li axaftina 
xwe anî: "Divê amadekarên çala- 
kiyê ji tawanên eşkere destpê 
bikin ji bo bigihin encamekê û 
divê mirov xwîna xwe li erdê ne- 
hêle û bide pey mafên xwe. Derke- 
tina van pirsan di medyayê de 
dihêle ku berpirsên Sûriyê agah- 
dar bibin û xwe ji vî karî re amade 
bikin.” 

Bayram Ayaz 


Bûyer sekinîn lê tansiyon germ e 


Seyîd Riza êdî li Dêrsimê ye 

Şaredara Dêrsimê peyker danî, wîlayetê li dijî doz vekir 


P êykerê Rêberê Serhildana 
Dêrsîmê Seyît Riza ku li na- 
venda bajêr hatiye danîn, hata 
niha ji aliyê bi hezaran kesî ve 
hate ziyaretkirin. Şanda BDP’ê ya 
Amedê jî ligel çendîn parlamen- 
ter û Şaredarê Bajarê Mezin ê 
Amedê Osman Baydemir jî di 
nava ziyaretvanan da bû. Neviya 
Seyît Riza Zelîha Polat, diyar kir 
ku ji ber eleqeya gel, gelek kêfx- 
weş in û xwest cihê gora bapîrê 
wê bê eşkerekirin. 

Li Dêrsîmê pêykerê Rêberê 
Serhildana Dêrsîmê Seyît Riza ji 
aliyê şaredariyê ve li Qada Qis- 
leyê hate vekirin. Neviyê Seyît 
Riza, Rustem Polat ku ji bo mera- 
sîma vekirinê ji Ewrûpayê çûye, 
gotina bapîrê xwe ya wekî "Ez bi 


lîstik û fenê we re derneketim 
serî, ev yek ji min re bû derd. Lê 
min jî serê xwe li ber we ne te- 
wand, evjîbilaji we rebibederd" 
bibîrxist û bi lêv kir ku îro bi mil- 
yonan kes xwedî li doza Dêrsîmê 
derdikevin. Polat, da zanîn ku ve- 
kirina pêykerê Seyît Riza bûye se- 
dema coşek mezin û got ku ji ber 
xwedî derketina Seyît Riza. Ne- 
viya Seyît Riza ya din Zelîha Polat 
jî got ku ev 73 sal in ku ne mal- 
bata wî ne jî gel cihê gora Seyît 
Riza zane û wiha axivî: "Seyît 
Riza niha li Dêrsîmê ye. Lê hêj 
gora wî nehatiye dîtin. Bila gora 
bapîrê min bê dîtin. Xeyalen ba- 
pîrê min bicîh hatin. Ez gelekî 
kêfxweş im." 

Li aliyê din, hate ragihandin ku 


wîlayeta bajarê Dersimê li dijî 
peykerê Seyîd Riza doz vekiriye. 


Kes nizane gora wî li kû ye 

Seyît Riza di sala 1863'an de 
li Gundê Lîrtîkê ya Dêrsîmê ji 
dayîk bû. Di sala 1938'an de 
hate darvekirin. Tê gotin ku 
Seyît Riza ji 75 saliya xwe me- 
zintir, di 80 saliya xwe de ha- 
tiye darvekirin. Ji ber ku 
temenê wî 80 bû bi biryara 
dadgehê temenê wî hate daxis- 
tin û hate darvekirin. Nayê 
zanîn ku cenazeyê wî li ku ha- 
tiye definkirin. 


Bi vi şeri u xwinrejiye bi ku ve? 


L i Tirkiyeyê û bakurê Kurdistanê şer 
û pevçûnên çekdarî careka din gûr 
bû. PKK'ê l'ê Hezîranê biryara xwe ya 
"bêçalakiyê" yanî agirbestê guherî û ji 
nû ve dest bi şerî kir. Ev sê çar meh in, 
yanî ji dema ku mijara guherînên des- 
tûrê ketiye rojevê virde, li Tirkiyeyê ca- 
reka din "zimanê çekan" tê axaftin. Bi 
xwînê û cenazeyên leşkeran û çekda- 
rên PKK'ê siyaset û propaganda tê 
kirin. Mixabin niha şerxwazî û xwînrêjî 
bûye serdestê aştî û hişmendiyê. 

Şer û pevçûnên îsal bi rastî balkêş in. 
Bivê nevê mirov êdî pirsa sedemê 
hinek çalakiyên çekdarî ji xwe dike. Di serê mirov de pirsên 
metirsîdar peyda dibin. Ne tenê di serê me de, li ba zanyar, 
rewşenbîr û rojnamevanên muxalif, xwedî wijdan ên Tirk jî 
ev pirs peyda bûne û bi qencî li van mijaran dikolin, li dû van 
bûyeran dikevin. Yanî ji bo herdu aliyan jî pirs hene. Şik û 
gumanên zêde ji plan û niyetên artêşa Tirk heye. Herwiha 
di vê pêvejoyê de rola şerê çekdarî yê PKK'ê jî bi cidiyet tê 
gengeşe kirin. Tê pirsîn, gelo para hin çalakiyên çekdarî jî di 
van plan û provokasyonan de heye an na? 

Demokrat û liberalên rasteqîn ên Kurd û Tirk dipirsin: Çima 
ev êrîş û teqîn, çima di vî demî de, çima li hin deverên balkêş, 
çima bi vî cureyî? 

Mijara artêşê û "şerê dijî terorê (yanî dijî Kurdan)" heta niha 
li Tirkiyeyê pirseka "tabû" bû, nedihat gengeşe kirin, pirs ji 
generalan nedihat kirin. Eger bi cureyekî işaret pê bihata 
dan ku şik û gumanek ji karekî artêşa heye, ew kes yekser 
bi xiyanetê dihat tohmetkirin. îro êdî ne wisa ye. Rojnameya 
Taraf gelek planên generalan aşkere kir. Rojnameyên wek 
Star, Zaman, Bugun, Vakit, Yeni Şafak û hin kovar bi nûçeyan 
û nivîsên lêkolînî perdeya ser planên militarist-kemalist ra- 
kirin û destêwerdanên generalan ser siyasetê, desthilatê û 
burokrasiya dewletê ronî kirin. Bi saya vê weşangeriyê û bi 
saya çalakiyên sivîl, îro li Tirkiyeyê di nav gel de zanîneke 
anti-militarist peyda bûye û her diçe berfireh dibe. Ev, dest- 
kevtineke girîng e ji bo demokrasiyeke rasteqîn. 

Bi peywendiyên berendametiya Yekitiya Ewrûpayê ve girê- 
dayî û hinek jî bi armanca demilitarizasyonê, Hikûmeta 
AKP'ê dest bi prosesa "vebûna Kurd/demokratik" kir. Bi vê 
pêngavê maf û daxwazên Kurdan hat axaftin. îsal buharê jî 
guhorînên destûrê ketin rojevê û roja 12ê îlonê jî dê refe- 
randumek pêkbê. 

Di vê pêvejoyê de heman demî çalakiyên çekdarî destpê kir. 
Çima? Diviya di vê demê de tevgera bakurê Kurdistanê hemû 
hêza xwe bida ser xebata aştiyane, sivîl û demokrayjVêca 
çima şer û xwîn? Divê em bi dû bersiva vê pirsê bikevin! 


Girseya nijadperest êrîşê avahiya BDP'û dikanên Kurdan kir 


Medya Deniz 

H efta borî navçeya Hatayê 
Dortyol bû qada gengeşiyan û 
êrîşê li dijî mal û dikan û girseya 
Kurdan. Zêdeyî 50 dikanên Kur- 
dan û avahiya BDP’ê ji aliyê nijad- 
perastan ve hatin şewitandin. 
Rûdawê di derbarê bûyeran de 
xwe gihand çendîn rayedarên 
navçeyê û rewşa navçeyê nirxand. 

Cîhgirê Waliyê Hatayê Akgun 
Corav êrîşa ku roja 26’ê Tîrmehê 
de pêkhat û di dawî de 4 polîs 
hatin kuştin bibîrxist û got "Bi 
hemwelatiyên me re înfîal derke- 
tiye, divê mirov reaksiyana wan 
fahm bike.” Corav got ku ew nax- 
wazin li dijî mal û canê ti kesî êrîş 
bên kirin û gotinên xwe wiha do- 
mand "Êrîşek wek tê binavkirin 
çênebûye, reaksiyonek ku çendîn 
ciwanan destpêkirin derket û ev jî 
tişteke normal e. Tu kê bikujî ewê 
xwe biparêze." 

Corav da zanîn ku ew ji ber 
hemû bûyeran xemgîn in û hewl- 
didin ku ev rewşa nexweş di de- 
meke kurt de bê dawîkirin. Corav 
di derbarê serdana şanda BDP’ê 
de jî axivî û jiber ku BDP’yîyan 
israr nekirine ku bên navçeyê û 
vegeriyane, spas kir û got "em ji 
helwesta wan kêfxweş in.” 

Serokê Şaredara Dortyolê Fadil 
Keskînê MHP’yî jî gazincên xwe ji 
nûçeyên ku behsa êrîşên li dijî 
Kurdan pêkhatine, kir û got, "Tiş- 
tên ku çend amîgoyan kirine kes 
nikare bi hemû Dortyolê ve girê 
bide. Em nakokî nakin nava ti kesî 
û nabêjin ev Kurd e, Tirk e, Ereb e 
û xizmetê didin herkesî. Bila ti kes 
nankorî û bêwijdanî neke.” 

Keskîn êrîşa li dijî polîsan şer- 
mezar kir û got "kes nikare warê 
me bike cihê çalakiyên xwe.” Kes- 
kin wiha axifî: ”Di navçeya me de 
gelek kêmnetew di nav hev de û bê 
pirsgirêk dijîn. Herkes ê din wek 
bira dibîne. Lê mixabin hin kes 


dixwazin vê rewşê xirabikin." 

Keskîn serdana BDP’ê ya ku ji 
aliyê hêzên dewletê ve hat asteng- 
kirin, bibîrxist û got "ji ewlekariya 
niştecihên me tenê dewlet berpir- 
siyar e. BDP bila ji xwe re mîsyon 
dernexe, bila tevî karê me nebin. 
Ma ev tevî karê wan dibin?" 


"Dixwazin Kurdan bitirsînin" 

Parlamenê BDP’ê yê Mûşê Sirri 
Sakik jî da zanîn ku heta ku pirsgi- 
rêka Kurd neyê çareserkirin wê bû- 
yerên wiha hertim derkevin. 

Sakik wiha axifî: "Hem li inegolê 
û hem li Dortyolê li dijî Kurdan êrî- 


şên faşîstan hatin li dar xistin. Dix- 
wazin Kurdan bitirsînin. Lê Kurd bi 
deh salan e ku li vî welatî demok- 
rasiyê, aştî û azadiyê dixwazin. 
Kurd dixwazin mafên wan di make- 
zagonê de bê naskirin, dadê dixwa- 
zin. Lê kesên ku ji êrîşan û ji xwînê 
sûd digrin, dixwazin agir pêxin. 
Tiştên ku li Inegol û Dortyolê pêk- 
hatin ev in. Em wan faşîstan nas 
dikin, em bav û kalên wan jî nasdi- 
kin û zanin armanca wan çî ye." 

Sakik bibîrxist ku faşîstên ku 
êrîş dibin ser Kurdan ji sala 
1915 'an heta îro gelek komkuj iyan 
pêkanîne. "Dixwazin ji Kurdan 
heyfê bistînin. Lê Kurd wê netirsin 
û dev ji mafên xwe bernedin.” 


Rustem Polat li ber peykerê kalê xwe 

Hevalên Malikî jî wî naxwazin 

Roja 1 'ê vê mehê Hevgirtina Nîştîmanîya Îraqî bi serokatiya Emar EI-Hekîm ku bi lîsteya Dewleta Yasayêya Nûrî Malikî 
re Hevpeymaniya Nîştîmanîpêk anîne, ragihand ku êdî ew jî red dikin Malikî bibe serokwezîrê dahatûyê îraqê. Wan her- 
wiha danûstanên xwe jî bi lîsteya Malikî re dan rawestandin. Ligor çavdêran ev şikestineke mezin e di proseya avakirina 
Hikûmeta îraqê de û dibe ku encamên gelekxerab jê derkevin. 





Ahmet Dere 


Dîplomasî û Kurd 2 


Lêkolînerî îtalyan Luca Bellusci 


Luca Bellusci: Divê Kurdistan 
serxwebûna xwe ragihîne 


Sîrwan H. Berko Barcelona 

H efteya borî Zanîngeha Oto- 
nom a Bareclona, ku 30 km 
dûrî navenda Barcelona li Span- 
yayê ye, bûbû Mekeya lêkolîner û 
pisporên Rojhilata Navîn. Ji 77 
dewletan 2650 lêkolîner, pispor, 
xwendekar û mamosteyên zanîn- 
gehan li vê zanîngehê gihabûn 
hev, da di pênc rojan de encamên 
lêkolînên nû yên li ser babetên gi- 
rêdayî Rojhilata Navîn pêşkêş 
bikin. Piştî ku Kongra Cîhanî ji bo 
Lêkolînên Rojhilata Navîn (Woc- 
mes) di sala 2002’an de li Al- 
manya û di sala 2006’an de li 
Urdunê pêk hatibû, ew îsal li Bar- 
celona paytexta herêma Katalon- 


mirov li vir dikare di çend rojan 
de ne tenê agahadarî pêşketinên 
zanistî bibe, lê herweha ligel pis- 
poran guftûgoyan pêk bîne û 
pirên nû ava bike. Ji xwe ev e ar- 
manca Wocmes, wek ku peyvdarê 
wê Jordî Bertran dibêje. Piraniya 
kesên ku beşdarî vî kongra mezin 
dibin, vê yekê ser hesabê xwe 
dikin. Ji xwe ev yek ji sedeman e 
ku kongre bi ser dikeve. Lê Jordî 
Bertran eşkere dike ku ew alîka- 
riya wan kesan dikin, "ku rewşa 
wan a aborî ji wan re bibe sedem 
ku nikaribin beşdar bibin". 

Luca Bellusci li îtalyayê ji bo 
Lêkolînên Tirkî xebatkareke nas- 
kirî ye. Ew di roja siyem a Woc- 
mes de di odeya jimar 605 ligel 


Herêma Kurdistanê pêşketî û ewle ye, zemîneke 
baş ji bo projeya serxwebûnê pêk tîne 


yayê li dar ket. Mirov dikare bêje 
ku çi kesê giring ku di warê lêko- 
lînên li ser Rojhilata Navîn de xe- 
batên zanistî pêk tîne, xwe ji 
beşdarbûna vî kongrê giring 
bêpar nake. Ji ber ku lêkolînên 
ser Kurd û Kurdistanê jî beşek ji 
lêkolînên li ser Rojhilata Navîn in, 
îsal çi kesê ku di vî warî de xwedî 
nav e, hatibû Barcelona. Amade- 
bûna di Wocmes de ji bo her lêko- 
lînerekî erkek zanistî ye. Çimkî 


Prof. Dr. Michael Eppel ji Zanîn- 
geha Hayfayê (Israel), Dr. Yaniv 
Voller ji Zanîngeha Londonê, Gul- 
diniz Kibris ji Zanîngeha Leiden a 
Hollanda û Dr. JordîTejel ji Zanîn- 
geha Fribourg a Swêsreyê rûniş- 
tiye. Mijara wî li ser "Kurdistana 
îraqê: Gengazbûna dameziran- 
dina dewleteke nû ya xwedî 
nasnameyeke neteweyî". Luca 
Bellusci, ku ji bo pêkanîna lêkolî- 
nên xwe serdana Kurdistanê 


kiriye, vekirî dibêje: "Di nerîna 
min de Hikûmeta Herêma Kurdis- 
tanê divê niha dextê pêk bîne ku 
xwe ji Bexdayê rizgar bike. Ji bo 
berjewendiya Kurdên li îraqê pê- 
wîstiya wan bi ragihandina serx- 
webûna Kurdistanê heye. Divê ev 
yek niha pêk bê, ango berî ku hi- 
kûmeta navendî li Bexdayê pêk 
bê. Çimkî di pêşerojê de wê bûyer 
ji bo Kurdên îraqê gelekî dijwar 
bin. Herwiha ji bo damezirandina 
nasnameya neteweyî pêwistî bi 
dewleteke Kurd ya netewî heye." 
Ew dibêje ku pêşî kesî bawer ne- 
dikir ko Kosovo jî bibe dewleteke 
serbixwe. Bellusci wiha berde- 
wam dike: "Lê bi alîkariya Ame- 
rîka û Yekîtiya Ewrûpayê Kosovo 
serxwebûna xwe ragihand. Ez 
bawer im ku Amerîkî wê piştgiriya 
Kurdan jî bikin, ger ew dewleta 
xwe ragihînin. Îsraîl û Yekîtiya Ew- 
rûpayê jî wê piştgiriya vê gavê 
bikin, tevî ku ta niha ji aliyê wan 
ve ti nîşanên li ser vê babetê der- 
neketine." 

Lêkolînerê Îtalî yê 28-salîbehsa 
projeyên petrol û xazê li Kurdis- 
tanê dike û diyar dike ku ji bo 
cîhan rojava projeyên taqetê li 
Kurdistana îraqê "gelekî giring 
in". Ew Kurdistan ji bo Amerîka 
wek "navendeke stratejîk" dibîne 
û dibêje: "Ev yek dikare ji bo Yekî- 
tiya Ewrûpayê jî pêk were. Her- 
wiha rewşa ku îraq niha derbas 
dike ji bo vê gavê alîkar e." Mese- 




"Bi alîkariya Amerîka û Ewrûpayê Kosovo serxwebûna xwe ragihand. 
Amerîkî wê piştgiriya Kurdan jî bikin, ger ew dewleta xwe ragihînin." 


D i navbera salên 1920 û 1930’yî de, hin 
hewldanên Kurdên Bakur ên di derbarê 
meşandina dîplomasiyê de hatine dîtin. 
belê, û mixabin, ewxebatên ku hatine 
ji zanistiya siyasî û dîplomasiyê dûr bû 
Lewre di konferansa Lozanê de, navê gelê 
jî nehatiye naskirin û welat di nava çar dewle- 
tan de hatiye parvekirin. 

Di navbera salên 1930 û 1980’ê de, bi navê 
Kurdên Bakur, di qada navneteweyî de ti xeba- 
tek nayê dîtin. Piştî ku PKK diçe Rojhilata 
Navîn, bi rêberiya Abduliah Öcalan, di qada 

Rojhilata Navîn de, hin dan û standinên ku mirov bikaribe «dîplomatîk» 
binav bike tê dîtin. Lê belê heman hewldan, zêdetir bi armanca bidest- 
xistina alîkariya ku hêz bikaribe xwe di herêmê de biparêze hatine pêş- 
xistin. 

Salên 1990’î weke destpêka pêvajoya karê dîplomasiya Kurdên 
Bakur dikare were binavkirin. Mezinbûna hejmara Kurdên Bakur li Ew- 
rûpayê bû sedemê ku bi dehan komele, yekîtî, komîte û cur be cur sazî 
ji aliyê Kurdan ve bên avakirin. Ez dikarim salên 1990-1994’an weke 
pêvajoya çêkirina hîmê dîplomasiya Kurdên Bakur binav bikim. Weke 
ciwanekî Kurd min bixwe jî di heman pêvajoyê de aktîf cih girtibû. Di 
nava heman salan de Ii hemû welatên Ewrûpa navîn, Ii Amerîkayê, li 

I Kanadayê, Ii Awûstûralyayê, Ii Welatên Serbixwe û herwiha Ii Balkanan, 
kareke pir aktîf û dorfireh hate meşandin. Di saziyên weke Parlamena 
Ewrûpayê, Konseya Ewrûpayê û Neteweyên Yekgirtî de, carayekem, bi 
navê Kurdên Bakur, deng bilind dibû. Hê jî bandora wan xebatan li ser 
dîplomasiya Kurdan heye. 

Agirbesta yekem ku ji aliyê PKK’ê ve hate îlankirin, di 17’ê Adar a 
1993’an de, deriyên pir saziyên navneteweyî ji Kurdan re vekir. Bi 
dehan komîteyên dostaniyê hatin avakirin. 

Piştî ku parlamenterên DEP'ê derketin Ewrûpayê, di sala 1994’an de 
li Brûkselê Buroya Hevkariya bi DEP’ê re hat organîze kirin. Salekê pişt 
re jî, Parlamena Kurdistanê a Derveyê Welat (PKDW) hate îlankirin. Di 
sala 1999’an de jî Kongreya Neteweyî ya Kurdistanê (KNK) ava bû û 
heya niha weke saziyeke bilind, di welatên cudayên Ewrûpayê de, xe- 
batên dîplomatîk dimeşîne. Di nava van saziyan de, her wiha nûnerên 
Kurdên her çar parçeyên Kurdistanê jî hene û di karê hatî meşandin 
de, li ser rewşa hemû Kurdan hatiye sekinandin. 

Di karê dîplomasiyê de 20 sal zêde dirêj nîn e. Hin dewlet Ii ser bin- 
geha sedan salan dîplomasiyê dimeşîn in. Di qada vî karî de tecrube û 
pisporîxalên pir girîng in. Lê belê, kes nikare 20 salan jî pir kêm bibîne, 
di heman pêvajoyê de pir pêşketin dikaribûn bên bidestxistin. Li ser 
hîmê keda bi hezaran xwendevan, rewşenbîr û zanyarên Kurd, divê îro 
rêxistineke xurt ya dîplomasiya Kurdên Bakur hebûya. Lê mixabin, ji 
ber tineya perspektîfeke demdirêj, her ku diçe, di vê qada girîng de, 
derî li Kurdan têne girtin. 


leya ku Sinî û Şîî şerê hev dikin û 
pirsgirêkên di nav wan de her ku 
diçe, mezintir dibin, ji bo Luca Bel- 
lusci xaleke erênî ya giring e. Ji ber 
ku Herêma Kurdistanê tek herêma 
Îraqî ya pêşketî û ewle ye, zemî- 
neke baş ji bo projeya serxwebûnê 
pêk tîne. Lê ew dizane ku ev me- 
sele ne hesan e û bi taybetî Tirkiye 
dikare li hember vê projeyê ra- 


www.rudaw.net 


weste. Lê ji bo Bellusci çarserî 
PKK ye: "Eger Kurdistana îraqê 
pirsa PKK’ê jî çareser bike, Tirkiye 
jî wê li dijî serxwebûna Kurdis- 
tanê dernekeve, nexasim em diza- 
nin ku Tirkiye ji Kurdistanê gelekî 
fêde dike." Piştî vê gotina xwe ji 
Rûdawê re ew dikene û bi dengekî 
bilind û bi kurdiyeke zelal "Bijî 
Kurdistan" dibêje. 


Bi 3 zimanan we agahdar dike 
Nûçe û analîzên taybet û taze 

Bitikînin! 

Parêzerê Hocman Joma: 

Em ê doza pêlavavêtinê bibin Dadgeha Ewrûpayê 



Hacman Joma 


Robîn Botî Barcelona 


H ocman Joma (27) Kurdê Ro- 
javayê Kurdistanê ye û mîna 
her Kurdekî welatparêz, dilê wî jî 
ji bo azadiya Kurdistanê avêtiye. 
Weke raya giştî jî pê dizane, wî di 
22’ê Sibatê de bi dirûşmeya "Bijî 
Kurdistan" li îspanyayê pêlav avê- 
tibû Serokwezîrê Tirkiyê, Recep 
Tayîp Erdogan, û li pey dirûşma 
xwe jî sekinîbû, dengê Kurdistanê 
gihandibû gelek derdoran. Medya 
û civaka Îspanî berê xwe dabûn 
ser armanc û xwesteka Hacman 
Joma. Piştre dadgeha Îspanîji ber 
pêlavavêtina Jomayî, 3 sal û 408 
Euro ceza lê birîn. Dadgeh her- 
wiha îdia dike ku wî li dijî civata 
navnetewî jî êrîş pêk aniye. Hoc- 
man Joma hê jî li girtîgeha Se- 
vîlla-îspanyayê de ye. 


Parêzerê wî: Çima Kurd wiha 
bêdeng in, ezfêm nakim?! 

Xortê Kurd dema ku ketiye gir- 
tîgehê xwe ‘tenê’ hîs kiriye, ji bilî 
çend dostên nêzîk wî piştgiriya 
Kurdan li dû xwe nedîtiye. Wî 
herçiqas ku bi wê pêlavavêtinê ve 
bala Ewrûpiyan kişandibe ser 
meseleya Kurd jî, lê li pişt xwe ci- 
vaka Kurd nedîtine. 

Parêzerê Hocman Joma, Luis 
Ocana, ji vê yekê şaş maye. Ew 



Parêzerê Hacman Joma Luis Ocana 


her dem li bendê mabûye ku ci- 
vata Kurd ya li Ewrûpayê xwedi- 
tiyeke mezin lê bikin, "Hemû 
civaka Ereb li rojnamevanê ku 
pêlav avêtibû Serokê Amerikayê, 
George Bush, xwedî derket, lê 
çima Kurd wiha bêdeng in, ez fêm 
nakim?!" 

Li hêlekê ve jî Luis Ocana li ser 
bêedaletiya cezayê ku li Hocman 
Joma hatiye birîn difikire û wiha 
dibêje ”Ev dozek siyasî ye. îs- 
panya divê pirsgirêka Kurd nas 
bike. Cezayê ku hatiye danîn, êri- 
şeke li pirsa Kurd, ji ber vê yekê 


ez ê heta Dadgeha Mafê Mirovan 
ya Ewrûpayê (DMME) biçim. Min 
heta niha serî li gelek rêxistinên 
mafên mirovan dan." Xortê Kurd 
her çiqas ku di mehkemê de go- 
tibe ku armanca wî bi vê pêlava- 
vêtinê balkişandina ser 
pirsgirêka Kurd be jî, lê dadgehê 
cezayeke mezin dayînê. 

... t • • \ . 

Ji bo cezayê giran kampanya- 
yeknû 

Aktîvîsta mafê mirovan, Solîn 


Haçador, jî ji bo vê neheqî û ce- 
zayê giran kampanyayeke mezin 
daye destpêkirin. Solîn Haçador 
ku ew bixwe jî parêzer e, doza Jo- 
mayî ji nêzîk ve şopandiye, nex- 
westiye ku wekî civaka Kurd ya li 
îspanyayê bêdeng bimîne, ji her 
kesî dixwaze ku nameyên pişt- 
giriyê ji bo xortê Kurd ser 
vê e-maîla Wezareta Dadê ya îs- 
panyayê, "justiciaparajoma@hot- 
mail.com" 

Haçador ji Rûdawê re diyar 
dike ku heke civaka Ereb xwedî li 
rojnamevanê ku pêlav avêtibû 


Bush derneketa, belkî gelek sal 
ceza bidanê "Lê ji ber vê piştgi- 
riyê tenê 9 meh ceza danê. Lê 
xortekî Kurd di welatekî demo- 
krat ê weke îspanyayê de 3 sal 
ceza dixwe. Divê ti kes qîma xwe 
bi vê yekê neyne. Divê hemû Kur- 
dên Ewrûpayê rabûna ser piyan. 
Divê em bizanin ku di bin navê 
Hojman Joma de em tev Kurd 
hatin cezakirin. Ev biryarek bê- 
hûqûqî ye. Lê mixabin Kurd jî ji vê 
yekê re bêdeng in. Loma min 
kampanyayeke wisa da destpêki- 
rin." 

.. 

îroniyek mezin 

Haçador dibêje ku ev îroniyeke 
mezin e ji dadê ku cezayeke wisa 
mezin dane Jomayî, "Rojname- 
gerê Ereb pêlav avêt Bush, jê re 
çêran kir û got ‘Biqeşte, kuçik’, lê 
tenê 9 meh ceza wergirt, lê Kur- 
dekî me dema ku wisa bê pişt be, 
dema ku partî û saziyên me di 
xewa giran de bin, helbet wê ce- 
zayekî mezin bidin xortê Kurd." 

Solîna parêzera Kurd niha dix- 
waze bi dosyayeke qalind ve di 
dawiya meha îlonê de serî li We- 
zareta Dadê ya îspanyayê bide. Bi 
piştgirî û daxwazên nû ve dix- 
waze ku bala dadgerên Îspanî bi- 
kişîne ser cezayê xortê Kurdê 
rojavayî, Hojman Joma. 



Brîtanya dibêje temenê xwe yê rastî negotiye 

700 kes daxwazê dikin ku 


Raber neyê dersînor kirin 

Li ser temenê Raber û mayîn çûyîna wî li Brîtanya guftûgo 
dom dikin. Heval û mamosteyên wî hewl didin ku hikûmeta 
welatê xwe razî bikin da ku Raber li Brîtanya bimîne 


Brîtanya (Rûdaw) - Hikûmeta 
Brîtanya biryar daye penaberekî 
Kurdê ji Başûrê Kurdistanê dersî- 
nor bike. 

Rayedarên Brîtanyayê dibêjin ku 
penaber derew kiriye û temenê 
wî yî rastî 20 sal in, lê wî bi ar- 
manca wergirtina mafê penabe- 
riyê ji dezgehên hikûmetê re 
gotiye ku temenê wî 16 sal in. 

Li gor raporeke rojnameya The 
Sun a Brîtanî, Raber Hamid berî 
du salan di pişta kamyonekê de bi 
qaçaxî çûye Brîtanya û niha li ba- 
jarê Manchester dijî. 

Dema Raber digihe Brîtanya 
xwe radestî polîsan dike û ji wan 
re dibêje temenê wî 14 sal in û dê 
û bavê wî di encama teqînekê de 
jiyana xwe jidest dane. Lê berpir- 
sên dezgeha wergirtina penabe- 
ran dibêjin ku temenê Raber 18 
sal in û dûre testan daye zanîn ku 


temenê wî di navbera 13-16 
salan de ye. 

Piştî ku hikûmet mal û derfeta 
xwendinê ji bo Raber dabîn dike, 
ew dibe endamê taximeke gelêrî 
ya futbolê û asta wî ewqasî baş 
dibe ku yaneya Fulham a Îngilîzî 
wî test dike. 

Lê guman ji encama testên pi- 
zîşkî tê birin û biryar hat standin 
ku careke din bê testkirin û vê 
carê hat xuyakirin ku temenê wî 
20 sal in. Raber jî pêdagiriyês li 
ser wê yekê ku temenê wî 16 sal 
in û dibêje: "Pir kêfa min ji îngil- 
tere re tê û naxwazim vegerim 
îraqê." 

Niha Hikûmeta Brîtanî biryar 
daye di 5’ê meha bê de Raber bi- 
şîne îraqê, lê navborî dibêje ku ev 
biryar xelet e û wergêrê Ereb hîle 
lê kiriye, ji ber Raber baş bi zi- 
manê Erebî nizane û diyar dike: 


"Wî pirs ji min dikirin, hinek 
caran têdigiham û carna min pir- 
sên wî fam nedikirin." 

Heval û mamosteyên Raber 
hewl didin hikûmetê razî bikin ku 
wî li Brîtanya bihêle. Ew niha bi 
navê "Raber Hamid ê 16 salî ne- 
şînin îraqê’’ li ser malpera Face- 
bookê kampyakê birêve dibin. 
Heta niha jî 700 kesan pişteva- 
niya vê çalakiyê kirine. 

Di kampanya navbirî de, heval û 
mamosteyên Raber behsa kesayetiya 
wî dildn û dinivîsin: "Raber mirovekî 
jêhatî û hezkirî ye û xwendingeh bi te- 
vahî jê hez dike, herwiha yarîzaneld 
zîrekê goka pê ye. Berî ku bê Brîtanya 
nexwendevan bû, lê niha zimanê îngi- 
lîzî baş dizane û di dersên xwe de pir 
jêhatî ye. Ger Raber bê dersînorldrin, 
wê jiyana wî bikeve jêr metirsiyê." 

Mamosteyeke Raber bi navê 
Sally Hyman (51) piştgiriya wî 



Raber lîstikvanekî futbolê ye û dibe ku FC Fulham wî bigre nav xwe 


dike û wiha dibêje: "Raber bûye 
qurbaniyê sîstema xerab a vî we- 
latî derheqê penaberan de, ji ber 
ku wergêrekî Îraqî Jtarê wergêranê 


jê re kiriye ku zimanê Kurdî bi ti 
awayan nizane, çend cudahî di 
dosyaya wî de derketin, li gor dad- 
wer ev cudahiyên hanê derew in." 

Nivîskar û siyasetvanê Libnanî, Kerîm Merwe: 

Ger Herêma Kurdistanê li Kurdên Lubnanê 
xwedî derkeve, wê mafên xwe wergirin 


Merwe daxwaz ji rayedarên Herêma Kurdistanê 
dike da ku ji bo mafê Kurdên Libnanê hewl bidin 
xwe. Merwe mafên Kurdên Libnanê wek erkêkî 
Demokrasiya Libnanê bi nav dike 



• Sala 1930’an li bajarokê Harîs li Başûrê Lubnanê jidayik bûye. 

• Sala 1952’an çû Zanîngeha Lubnanî, beşa wêjeya Erebî. 

• Sala 1952'an tevlî Partiya Komunist a Lubnanê bû. 

• Sala 1953-1957’an bû endamê lîjneya ronakbîrîya Yekîtiya Lawên Demokratên 
Cîhanê. 

• Sala 1961 bû sernivîskarê rojnameya Nîdaa. 

• Sala 1962-1964 wek nûnerê tevgerên aştîxwaz ên Ereb di serokatiya rojaneya 
meclîsa aştiya cîhanê de ku bingeha wê li Viyana bû hat hilbijartin. 

• Ji nîva salên 1960’an dest bi nivîsandinê liser pirsên hizrîyên derbarê sosyalî- 
zimê de kir. 

• Ji sala 1993’an ve çavdêrêgiştîyê Kovara Terîq e. 

• Gelek lêkolîn û xwendinên wî li ser pirsên wek çepgirî, Marksîzm li cîhana Erebî, 
sosyalîzm û komunîzmê hene. 


N ivîskarê Kurd Kerîm 
Merweyê ku temenê 
xwe yê dirêj di nava siya- 
setê de derbas kiriye û bi 
gelek serok û rêberên Kurd 
re peywendiyan çekiriye . 
Ew rews û îmkanên Kur- 
dên Sûriyê xirab dibîne, lê 
ji pêsheroja Kurdên Lib- 
nanê bi hêvî ye. Ji bo vê jî 
bang li rayedarên Herêma 
Kurdistanê dike. 

Rûdaw: Karê we yê siyasî di 
nîvê salên 40’an li îraqê 
destpê kir. Bi baweriya we 
piştî kişandina hêzên Ame- 
rîka ji îraqê, wê proseya de- 
mokratîk bikeve metirsiyê û li 
ser Kurdan jî wê bibe metirsî? 
Kerîm Merwe: Amerîkî li 
derveyî desttêwerdana ro- 
jane ne, lê hê li îraqê ne û 
kuştin û karê terorîstî ber- 
dewam in. Lê Obama xwe j i 
sozên xwe nade alî û wê ji 
îraqê vekişe, ger wiha neke 
projeyên wî têk diçin. Kurd 
û hemû pêkhateyên din jî 
ditirsin aliyekî derve pişta 
pêkhateyekê bigre dijî yên 
din. Lê asoyên guherînê 
hene, loma divê aliyên Îraqî 
berê xwe bidin dahatûyê. 

Hûn qonaxa piştî kişan- 
dina hêzên Amerîka ji 
îraqê wek metirsî dijî de- 
mokrasiyê nabînin? 

Kişandina hêzên Ame- 


rîka kişandina hincetan ji 
hêzên terorist bi xwe ye. 

Lê proseya demokratîk? 

Tecrubeya Lubnanê jî 
wêya nîşan dide ku pêwîs- 
tiya qonaxa veguhestinê bi 
hevgirtineke di navbera 
hemû pêkhateyan de heye. 

Ji ber temenê we yê dirêj 
di nava karê siyasî de, ti 
peywendî û nasîna we 
ligel serokên Kurd 
hebûn? 

Têkiliyên min ên kevin 
ligel wan hene. Sala 
1953’an ez di Yekîtiya 
Lawên Demokratên Cîhanê 
de bûm û min di festival û 
kongrên wê de pêşwaziya 
şandên lawên hemû gelan 
dikir. Sala 1955’an li Festî- 
vala Warsaw min Mam 
Celal nas kir, sala 1960’an jî 
min çend caran serdana 
îraqê kir û ligel berpirsên 
Kurd civiyam. Dema li Sû- 
riyê bûm jî, ez ligel rêxisti- 
nên Kurdî civiyam û min li 
wir di destpêka salên 
1970’an de rêzdar Mesûd 
Barzanî nas kir, dûre jî 
dema ketime serkirdaye- 
tiyê de, helwêsta min der- 
barê pirsa neteweyên din 
nehat guherandin. Min 
digot nabe li cîhana Erebî, 
kêmjimar ji aliyê piraniyê 
ve bên çewisandin. 


Hûn tometa herdemî ku 
peywendiyên Kurdan 
ligel îsrailê hene çawa di- 
nirxînin, nemaze ku ala 
îsrailê ii paytexta çend 
welatên Erebî hildaye? 

Ev helwêsteke Erebçîtî û 
şoven e, dixwazin bi van 
axaftinan xwe nêzîkî hel- 
wêsta hikûmetên xwe 
bikin. Mixabin ji wan re. 

Hûn rewşa Kurdan li Sû- 
riyê çawa dibînin ku hej- 
mareke wanî zêde bê 
nasname ne û yên ku nas- 
nameya wan heye jî bê 
mafên siyasî û sivîl in? 

Ev nîşaneke çewisandinê 
ye û herwiha semyana rêjî- 
mekê ye ku nikare tiştekî 
cuda tehemul bike. Lê li Sû- 
riyê ev binpêkirin ne tenê 
Kurdan lixwe digre, her 
hevwelatiyekî Sûriyê rastî 
vê binpêkirina giştî tê, lê 
Kurd li Sûriyê du caran tên 
çewisandin, carekê wek 
Kurd û cara din jî wek hev- 
welatiyekî Sûriyê. 

Ti peywendiyên we ligel 
Abdullah Ocalan hebûn? 

Me çend caran hev dî- 
tibû, lê hevdîtinên kurt bûn 
û nebûn peywendî. 

We Ocalan çawa dît? 

Min hest kir mirovekî pir 
basît û bêdeng e. Wiha ne- 
dihat ber çavê min ku ew 
serkirdeyekî mezin e. Lê 
dibe ku sadeyî yek ji taybe- 
tiyên serokên mezin be. 

Lê hinek kesên ku jê cuda 
bûne, wî wek dîktator to- 
metbar dikin? 

Min nîşanên dîktatoriyê 
di Ocalan de nedîtin. Li gor 
min daxwazên wî rewa ne. 
Hejmareke zêde ya xelkê 
rexneyan lê digrin, karê 
min bi wan nîne û dibêjim 
mafê Kurdan li Tirkiyê heye 
bibin xwediyê nasname û 
kesayetiya xwe ya taybet. 

Kurdên Lubnanê gilî 
dikin ku ew yekem kes 
bûn piştî rizgariyê, ala 
Lubnanê bilind kirin, lê 
niha kursiyê nûneratiya 
Ermeniyan li parlamen 
heye tevî ku jimara wan ji 
ya Kurdan kêmtir e, hûn 


rewşa Kurdên Lubnanê 

çawa dibînin? 

Cudahiyeke mezin di 
navbera Ermen û Kurdan 
de heye. Ermenî di sala 
1915’an de rastî qirkirinê 
hatin ji aliyê Dewleta Os- 
manî û di encamê de 
Ermen li seranserê cîhanê 
belav bûn. Dûre zêde neçû 
ku Ermenistan hat avaki- 
rin, li diaspora jî welatên 
Ewrûpa û Amerîka hemêza 
xwe ji wan re vekirin û lo- 
biyên xwe ava kirin. Lê 
Kurdên Lubnanê li gor hej- 
mara xwe kêm bûn, hinek ji 
wan nasname û pasapor- 
tên wan ên Tirk hebûn, ên 
din jî bi pasaportên Sûriyê 
bûn, hatin karkirinê û li 
Lubnanê qewareyeke xwe 
ava nekirin. Di vî warî de 
ligel Mesûd Barzanî û Mam 
Celal jî axivîm, min daxwaz 
ji wan kir hevkariya Kur- 
dan bikin û min ji wan re 
got niha hûn dikarin pey- 
wendiyan ligel Hikûmeta 


Lubnanê deynin lê nekirin, 
bi baweriya min ev tiştekî 
xelet bû. 

Hikûmeta Herêma Kur- 
distanê dikare karekî 
wiha bike ku Kurdên Lub- 
nanê bibin xwediyên kur- 
siyekî li parlamen? 

Berî kursiya nûneratiyê, 
bila mafên xwe yên sere- 
tayî misoger bikin. Kurdên 
Lubnanê ne wek ên Sûriyê 
binpêkirî ne û jiyane- 
ke asayî dijîn, tenê nûnera- 
tiya wan nîne, jimara wan 
dibe ku sed hezar be. 
Herwiha hejmareke sem- 
bolên mezin ên dîrokî yên 
warê zanîn û rewşenbîriyê 
yên cîhana Erebî bi eslê 
xwe Kurd in, ji Selahedînê 
Eyûbî bigre heta mîrê hel- 
bestvanên Ereb Ehmed 
Şewqî. Min bi pêkenîn ji 
wan re digot, behsa netewa 
Ereb bikin û stranan liser 
serokên xwe yên bilind ên 
Kurd bêjin, êdî ji xwe şerm 


bikin, li xwe vegerin û mafê 
Kurdan bidin wan. 

Bi dîtina we di derbarê tê- 
kiliyên ligel Ereban de ti 
kêmasiyên Herêma Kur- 
distanê hene? 

Erê kêmasî hene. Nabe tenê 
wek Kurd li Herêma Kurdis- 
tanê berê xwe bide cîhana 
Erebî, divê wek Herêma Kur- 
distana îraqê herin. Mînak, di- 
karin herin Lubnan û behsa 
Kurdên wê bikin, nabêjim Sû- 
riyê jiber rewşa wê pir dijwar 
e. Sûriye bûye navenda şan- 
dina terorê, lê ti pirsgirêk li 
Lubnanê nînin. 

Lubnaniyên li Kurdistanê 
niha hilberîneke zêde di 
hemû waran de dikin. Divê 
êdî pêkhateyek ji Kurdên 
Lubnanê re bê dayîn û ev erkê 
me ye wek demokratxwaz- 
ên Lubnanê, erkê Kurdên 
Lubnanê bi xwe ye û her- 
wiha erkê lêvegera wan e 
jî ku mebesta min jê Herêma 
Kurdistanê ye. 


Avakirina dewleteke model 


Kerîm Merwe: Karl 
Marx ji bo cara yekem di 
dîroka mirovatiyê de pro- 
jeyeke rasteqîne ji bo gu- 
herandina cîhanê pêşkêş 
kir berbi girêdana sê ge- 
neran ve: Azadî, Pêşkeftin 
û Dadmendiya Civakî. 
Dadmendiya civakî bi wa- 
teya ku dadî bi hejarî 
bicîh nayê, divê pêşkeftin 
bicîh bê û saman li pê- 
geha samandariyê bê da- 
beşkirin lê ne hejarî bê 
dabeşkirin. Divê pêşkef- 
tin bê pêkanîn da dad- 
mendiya civakî bicih 
bibe. Mercê sereke 


jî ew e ku azadiyê bo 
mirov misoger bikin. 

Şert û mercên pêvajoya 
dîrokê diguherin. 

Niha ez daxwaza sosyalî- 
zimê nakim û min di pir- 
tûka xwe ya dawî de 
behsa hinek erkan kiriye, 
wek avakirina dewleta 
heq û yasa û dewleta hev- 
welatîbûnê, dewleta dez- 
gehan û mafên 
mirovan.Niha dewleteke 
wiha tune. Mercê binge- 
hînî yê vegerandina pro- 
jeya Marx, famkirina 
şert û mercên serdema 
niha ne. 






Çand û Huner 


Rezazî li ser girtiyên Kurd ên lidarvekirî distire 


Silêmanî (Rûdaw) - Hunermend Nasir Rezazî bi armanca nerazîbûniya li hember lidarvekirina Kurdên Rojhilatê Kurdistanê, niha bi 
tomarkirina du marşên (sirûd)nû ve mijûl e. 

Rezazîji Rûdawê re diyarkir ku navêyek ji wan sirûdan 'Burkanîxebat' e: "Ez vê sirûdê pêşkêşî canê paqij ê wan Kurdan dikim ku li 
Rojhilatê Kurdistanê hatine lidarvekirin." Lê Rezazî navê sirûda duyemîn û awazdanerê wê eşkere nekir: “Lê min ev sirûd ji bo Ferzad 
Kemanger gotiye." 





Evdal ji Srî Lankayê 
çû New Yorkê 


Filmê ku jiyana Evdalê Zeynikê tîne 
li New Yorkê tevlî festîvaleke navnete 


ser perde 
:ewî bû 


ya spi 


xistin, şeva 29’ê Tîrmehê ji 
bo fîlmê Evdalê Zeynikê bi 
navê galayê bernameyekî 
taybet amade kir 

Galaya ku di New York 
Manhattanê di City Cine- 
mas Village East de hat 
pêsvazîkirin, bi axafina ko- 
mîteya amadekar hat dest- 
pêkirin. Berdevkê komîtê 
di axaftina xwe de heyrani- 
yên xwe li ser fîlmê Evdalê 
Zeynikê anî ziman û mafê 
axaftinê da Bulent Gunduz. 

Gunduz di axaftina xwe 
de da zanîn ku ew cara 


yekem li Amerîkayê tevlî 
festîvala fîlman dibe û axaf- 
tina xwe wiha domand: 
"Felsefeya aştî û ya xezayê 
ya ku ji bo mirovahiyê 
gelek girîng e, li vir giha ar- 
manca xwe. Eger çada 
Kurdî ya devkî ligel gelek 
astengî û qedexeyan heta 
îro zindî mabe, sedemê vê 
çanda dengbêjiyê ye. 

Bê gûman, Evdalê Zey- 
nikê jîyekji wan dengbêjên 
navdar e ku çanda Kurdî 
parastiye û gihandiye dema 
me. Ew kesayetek e girîng e 


ku dengblejiyê bi mirova- 
hiyê daye heskirin." 

Gunduz di galayê de ji 
eleqeya temaşevanan û hu- 
nermendan kêfxweş bû û 
hestên xwe wiha anî 
ziman: Eger me mirovan ji 
nava gengeşiya teknolojiyê 
biribe nav şevên Serhedê 
ên sar û ew atmosfera mî- 
tolojîk bi wan dabe jiyan- 
din, em gihiyane armanca 
xwe." 

Dehêneriya fîlm Ercan 
Ozkan û muzîka fîlm jî Delîl 
Dîlanar amade kiriye. 


Hunermendên Kurd dilgiran in 

Saziyên biyanî zarokan Kurdan hînî hunera xwe dikin 


Necîbe Mihemed Hewlêr 

H unermendên Kurd nîgeran in 
ji kursên hunerî yên ku ji 
aliyê grupên hunerî yên Ewrûpî ji 
bo zarokên Kurd tên vekirin, hu- 
nermendekî Kurd dibêje: "Zarok 
ji sifir destpê dike, ger ew li ser 
hunera rojava bê perwerdekirin 
wê huner û kultûra Kurdî jibîr 
bike." 

îsal hejmareke saziyên Ewrûpî 
wek 'Yes Academy', Navenda Go- 
ethe ya Almanî û Navenda Çandî 
ya Fransî, çend kursên muzîk, 
stran û şano ji zarokên Kurd re 
vekirin, lê hunermendên Kurd di- 
bêjin: "Baştir e ev kurs ne ji bo za- 
rokan, lê ji bo ciwanan bên 
vekirin." Hogir Ehmed (25) ku 
komeke şanoya zarokan birêve 


dibe, dibêje: "Zarokên Kurd di 
van kursan de tiştên ku berê ne- 
dîtine, dibînin. Ev jî xrab e, ji ber 
dibe piştî 20 salên din ew zarok li 
welatê xwe hest bi xerîbiyê 
bikin." Hogir herwiha dibêje başe 
ku zarokên Kurdan tevlî van kur- 
san bibin, lê: "Divê destpêkê 
huner û çanda xwe nas bikin. 
Çunkî dema biyanî tên vir, hunera 
wan ji dêlva ya Kurdî dilê zarokên 
Kurdan dagir dike." 


"Kurd sempatîk in û bi hu- 
nera welatên din bibandor 
dibin" 

Nivîskar Ebdulwehab Şiwanî jî 
ku hejmareke tekstên şanoyî di 
warê zarokên Kurd de nivîsan- 


dine, dibêje: "Tekstên ku ji aliyê 
grup û aliyên huneriyên biyanî ve 
tên bikaranî bêtir bi rewşa rojava 
ve girêdayî ne, lê Kurd pir sempa- 
tîk in û bi hunera welatên din bi- 
bandor dibin." Lê muzîkvan Seyîd 
Ehmed Rewandizî (33) vê yekê 
wek pirsgirêk nizane: "Muzîk zi- 
manekî cîhanî ye û cudayî tune 
ku kî te fêrî muzîkê bike, tenê di 
warê danîna cûrê muzîkê de cu- 
dayî heye. Muzîka klasîk ji wela- 
tekî bo welatekî din ferq dike, ger 
zarok hînî zimanê muzîkê bû, piş- 
tre wê bi xwe li pey muzîka we- 
latê xwe bigere.” Rewandizî 
herwiha got: “Karê saziyên biyanî 
başe, lê baştire ku ew ligel hunera 
xwe, tiştên Kurdan jî nîşan bidin.” 

Meha borî Navenda Goehte ya 
Almanî û Navenda Rewşenbîrî ya 


Fransa kursek ji bo 20 zarokên 
Kurd vekirin û wan fêrî şanoya 
ser cadeyan kirin. Hogir Ehmed, 
rêvebirên biyanî yên vê kursê 
rexne dike: “Di dema pêşkêşki- 
rinê de me got bila nîşandan bi si- 
rûda 'Ey Reqîb' dest pêke, lê ew 
razî nebûn.” 


"Ew saziyên ku kursan birêve 
dibin sûdê dighînin zarokan" 

Li Kurdistanê pênc rêvebiriyên 
giştî yên hunerî û rewşenbîrî 
hene û salane çalakiyan di warê 
şano, muzîk, sînema, çand, wêne- 
kêşî, foto û mijarên din de lidar- 
dixin. Hunermend giliya wê yekê 
dikin ku Wezareta Rewşenbîrî 
alîkariyê dide saziyên biyanî yên 


ku zarokên Kurdan hînî hunera 
Rojava dikin. Rêvebirê Giştî yê 
Kargêrî û Darayî yê Wezareta 
Rewşenbîrî û Ciwanan, Şakir Mi- 
hemedemîn Rojbeyanî, got: "Hin 
sazî bi alîkariya Wezareta Rew- 
şenbîrî tên vir, çalakiyên hunerî 
lidar dixin û zarokan fêrî hunerê 
dikin. Wek mînak saziya 'Ame- 
rîka Voice' ku di salê de hejma- 
reke zarok û nûciwanan fêrî 
hunerê dike, îsal jî wan kursa mu- 
zîkê ji bo 250 kesan vekir." Nav- 
birî wiha axaftina xwe qedand: 
"Me ti kursek lidarnexistiye ji bo 
ku zarokan fêrî hunera biyaniyan 
bikin. Saziyên ku kursan birêve 
dibin, sûdê dighînin zarokan û 
min nezaniye ku ew sazî zarokan 
fêrî hunerekê dikin ji bo ku hu- 
nera Kurdî ji bîra wan biçe." 


Derhêner Bulent Gunduz li Festîvala Fîlm a Serbixwe ya li New Yorkê 


New York (Rûdaw) - Bel- 
gefîlmê ku jiyana Evdalê 
Zeynikê tîne ser perdeya 
spî piştî Sri Lankayê niha jî 
çû festîvalek fîlman a New 
Yorkê. Fîlmê ku ji aliyê der- 
hêner Bulent Gunduz ve 
hatiye kişandin li Srî Lan- 
kayê xelata "Fîlmê Biyanî 
yê Herî baş" stand û li New 
Yorkê jî rastî eleqeyek 
mezin hat. 

Derhênerê Kurd Bulent 
Gundizê ku niha li Parisê 
dijî piştî nivîsandina du 
pirtûkan dest bi karê xwe 
yê ku li ser perwerde dîtiye 
kir û sala borî yekemîn 
fîlmê xwe kişand. Fîlmê ku 


jiyana Evdalê Zeynikê di- 
nirxîne bi grûbek ji 15 
kesan pêk tê, li navçe û ba- 
jarên wek Wan, Bazîd, îdir, 
Agirî, Toprakkale, Tutak, 
Xamur, Xinûs, Tekman û li 
Qereyazîyê hatiye kişandin. 
Di belgefîlm de Gunduz bi 
gelek dengbêjên jin re hev- 
peyvînan tomar kiriye û ji 
bilî wan bi kesên din re jî 
axifiye ku di derbarê Ev- 
dalê Zeynikê de tiştan dibê- 
jin. 

Herwiha di belgefîm de 
Mîrê Bilurê Egîdê Cimo, 
Dengbêj Zahiro yê Mûşê, 
Xeniyê Qereyaziyê, dengbê- 
jên wek Apê Bekir , Maruf, 


Gazin, Şemdin û çend 
kesên din bi deng û dîme- 
nên xwe tên xuyakirin. 


Evdalê Zeynikê li New 
Yorkê 

Fîlmê Evdalê Zeynikê li 
Amerîkayê jî tevlî festîva- 
leke navdar bû û bala hu- 
nermendan û 

sînemahezkeran kişand ser 
xwe. New York Internatio- 
nal Independent Film Fes- 
tival ku di navnetewî de 
organîzasyoneke navdar tê 
naskirîn û di navbera 22 û 
28’ê Tîrmehê de hat lidar- 


Evdal li Srî Lankayê 


Fîlmê Evdalê Zeynikê di navbera 18 û 
22’yê Hezîranê de başdarî Festîvala 
Fîlm a Vesak Buddhiste a li Srî Lankayê 
bû û xelatek girîng stand. Ji 13 wela- 
tan di bin gelek beşan de fîlmên cûr- 
becûr beşdarî vê festîvalê bûbun û 
Evdalê Zeynikê jî li ser navê Kurdistanê 
beşdar bûbû. Gunduz xelata xwe ji 
destê Serokkomarê Srî Lankayê Ma- 
hinda Rajapaksa stand. Rajapaksa fîlm 
nirxand û heyraniya xwe anî ziman. 
































Çand û Huner 


Genim ji xebata kolektiv a bi komê hezdike û xwe nade ber CD’yek a ku bi tenê çêke 

Stranbêjê Koma Çiya Genim: 

Dixwazim strana zindana 
Amedê çêbikim 


Robîn Botî 


D ema mirov behsa Koma Çiya 
bike yekser Genim tê bîra 
mirov. Jixwe di nav komê de jî 
keda herî mezin ya wî ye. Ji ava- 
kirina NÇM (Navenda Çanda Me- 
zopotamyayê) û vir ve tevlî nav 
karwana mûzîka Kurd bûye. 

Di derbarê hunera wî, NÇM û 
hwd. de ji bo ku em çend pirsên 
xwe arasteyî Genim bikin, me 
berê xwe da NÇM’a Stenbolê ku 
dikeve ser kolana navdar a Îstîk- 
lalê. Bi kêfxweşî pêşwaziya me 
dike. Li kafeteryeya NÇM’ê em li 
ser maseyekê rûdinin, di bin mû- 
zîka Ciwan Haco de ji bo Rûdawê 
em dest bi sohbeteke xweş 
dikin... 

Hunermend Genim behs dike 


ku mamosteyê wî yê herî mezin ê 
mûzîkê bavê wî bûye, "Bavê min 
di mal de her dem distra, dengê 
wî kewara hişê min tejî kir...” 

"NÇM şexsiyeta min a welat- 
parêziyê xurtir kir" 

Ji bîst salî zêdetir e ku Genim di 
nava NÇM’a Stenbolê de bi ked û 
hunera xwe ve cihê xwe digire; 
ew ji aliyekî ve jî parçeyek ji dî- 
roka NÇM’ê ye. Lê dema ku NÇM 
ava nebûye jî di nava taxên Sten- 
bolê de bi hevalên xwe re hewl- 
daye ku çand, stran û şanoya 
Kurdî belav bike. Em jê dipirsin, 
"Gelo di van bîst salan de NÇM çi 
da te, tu dikarî behsa sê tiştan 
bikî ji me re?” Piştî bêhneke kûr 


O’ 


behsa sê tiştên girîng dike: 
"Yek, şexsiyeta min a welatparê- 
ziyê xurtir kir; du, di hêla hunerî 
de kir ku ez xwe îfade bikim û ji 
xwe re nasnameyeke hunerî çêbi- 
kim; sê, bêtir me karî em li ser 
naverok û xweşbêjiya stranan ra- 
westin û lêkolînan ser çêkin. 

Gerçî şert û mercên hingê ne 
guncaw bûn, lê xwezî me bika- 
riya berî 15 salan dibistana mû- 
zîkê bixwenda da ku me bikariya 
mûzîkê baştir nas bikira..." 

Stranbêjê Koma Çiya hez ji hu- 
nera hevpar dike, naxwaze bi 
tena serê xwe CD’yekê çêke, lê 
dixwaze ku Koma Çiya xurtir û 
nûtir bike. Bi nîvgazincên xwe ve 
wisa berdewam dike: "Berê her 
kesî bi rengekî kolektîv hunerê 
çêdikir, çi di kewara kê de hebûye 


berdida ser rêka hunerê, hevûdin 
motîve dikirin...” 


"Dixwazim hemû bîranînên 
zindana Amedê nemir bikim" 

Koma Çiya ji pênc kesan pêk tê: 
Genim, Kaya, Candaş, Sîdar û 
Mehmet. Ew her hefte li derekê 
ne. Genim ji me re behsa planên 
xwe yê girîng dike: "Em dixwazin 
niha çend helbestên Elî Temel (ku 
di nava Koma Çiya de bû û dû re 
şehîd ket) bikin stran. Helbesteke 
Elî Temel heye li ser zindana 
Amedê, ez dixwazim wê bikim 
stran, jixwe tu dizanî ku niha zin- 
dana Amedê di rojevê de ye ku 
dixwazin bikin dibistan an jî mû- 
zexane, ez jî dixwazim di hêla 
xwe de hemû bîranînên zindana 
Amedê nemir bikim..." 

Li ser pirsa me ya "Tu di van 
salên dawî çi pêşketinên berbiçav 
di hêla hunerî de dibînî?” wisa di- 
bersivîne: "Foruma Mezopotamya 
çêbû di derbarê mûzîka Kurd de 
ev tişteke baş bû, a duyem, mûzîka 
Serhado ya hîphopê xwîneke nû 
xist nava mûzîka Kurd, ya sêyem jî 
şanoya Kurd bêtir xurt bû û li xwe 
vegeriya." 


"Li ser sahneyê bi kurdî, li pişt 
sahneyê bi tirkî" 

Dûre rexneyên tûj li hunermen- 
dên ku bi kurdî distrên lê bi tirkî 
dijîn, digire, "Bi rastî tu bahane 
divê ji hunermendekî Kurd re tu- 
nebûn ku hê jî kurdî nizane, ku hê 
jî bi kurdî distre lê li pişt sehneyê 
jî bi tirkî bi heyranên xwe re soh- 
bet dike. Tu kes divê li ber van 
rexneyan xwe neparêze.” Li ser vê 
yekê em berê pirsa xwe wisa lê 


vedigerînin, "Lê gelek caran tê 
rexnekirin ku hin navendên çandî 
jî ji vê tirkîzekirinê re dibin alîkar, 
an na?” Genim wiha behs dike: 
"Hinek rexne di cihê xwe de ne, lê 
di dawiyê de ew dimîne ser şex- 
siyeta wî kesî bê çima bi tirkî dijî." 


"Yilmaz Erdogan derewka- 
rekî mezin e" 

Di bin banê NÇM’ê de gelekhu- 
nermendên wekî Besê, Delîl, 
Rojda, Rotîndar derketine, carina 
tê gotin ku Yilmaz Erdogan bixwe 
jî di despêka avakirina NÇM’ê de 
xwestiye li wir hunera xwe çê- 
bike, li ser van gotegotan Genim 
dibêje ku Yilmaz Erdogan derew- 
karekî mezin e. "Gelek caran Yil- 
maz Erdogan behs dike ku ew 
hatiye NÇM’ê lê kes lê xwedî der- 
neketiye, tu bingeha van tiştan 
tune, ew du sê caran hatiye vir, 
xwestiye danasîn û reklama xwe 
bike û xwestiye ku em hemû jê re 
xebatê bikin, weke tu dizanî ji bo 
dirûtiya xwe niha pere dibexşîne 
Mehmetçîk Vakfi..." 

Paşê em jê dipirsin ka ew guh- 
darên mûzîkê yên li Ewrûpa û 
Kurdistanê çawa dibîne, Genim ji 
guhdarên xwe yên li Ewrûpayê 
zêde ne memnûn e. "Kurd fêrî 
konserên mûzîkê nebûne. Ruhê 
Kurdên Ewrûpayê sar e, dema li 
welat em derdikevin konseran 
her kes dicoşe, em jî bi wan re di- 
coşin.” 

Genim bavê keçikeke sêsalî ye. 
Ew dixwaze bêtir wextê xwe ji 
malbatê re terxan bike. Strana ku 
herî jê hez dike: Elîfê ye. Strana 
ku dixwest wî çêbikira: ‘Nan’ ya 
Necmedîn Xulamî ye. Strana ku 
her dem lê gohdarî dike: 'Şev çû’ 
ya Aram Tîgran e. 


KÎJXN HÊSAN £? 


e, êşa bin- 
mirin û feqîr- 
dijmin û 
hemû di serê xwe 
re derdixe. Her kes hesab dix- 
waze, kesekî ku bide tune. Hemû 
mêr gazinan ji jinan dikin, jin ga- 
zinan ji mêran dikin û bi hev re 
gazinan ji zarokên xwe dikin. 
Dewlemend û feqîr lihevnakin, 
berpirsiyar û koma xwe her di 
nava şer de ne. Hemû pirs têne 
çareserkirin, di xaleyekê de li- 


hevhatin çêdibe, lê çar beşê ci- 
vakê hene ku kerba her tiştî di 
serê wan re derdikeve û em bi 
destên xwe, jiyana wan beşan 
dikin dojeh, wan dikujin. 

Zarok, jin, evîndar û huner- 
mend. Xala hevbeş di nava wan de 
ew e ku hestên wan bilindin. Mafê 
mêr di hilbijartina çar jinan de 
heye, ji nava wan çaran jî mafê wî 
yê hilbijartinê heye. Lê jin ji ber ku 
dixwaze bi dilê xwe, hevjînê xwe 
hilbijêre, tê kuştin, jiyana wê 
hemû dikin agir, ew jî li şûna ku 
her roj deh caran bişewite, carekê 
xwe dişewitîne. Ha her roj hat 
kuştin, ha carekê. Ha her roj şe- 
witî, ha carekê. 

Zarok ku ne li dinyayê, ne jî li 
axretê, hesabê gunehan ji wan 
nayê xwestin, em barê bi gelekî 
ji wan girantir davêjin ser wan, 
navên biyanî li wan dikin, wan ji 
çanda wan dûr dixin, zimanê 


wan bi wan nadin fêrkirin, kerba 
xwediyê kar û tunebûna peran 
di serê wan re derdixin, wan da- 
vêjin kolanan, di bin barên ji xwe 
girantir de dimesixin. Di dest- 
pêka temenê xwe de ji jiyanê 
nefret dikin. Gunehên ji xwe me- 
zintir dikin, ji ber ku ew her roj 
dimrin, tên kuştin. 

Keç nabe bibe evîndar, ew hetî- 
ketiya bav û birayê lcu dikarin dil 
bibijîn her jinê, çar jinan ji xwe re 
hilbijêrin e. Du dilketiyên hev, 
nabe bighên hev, ji ber ku mêra- 
niya mezinan serê xwe hildide, 
yan ol û netew, yan feqîrî û dewle- 
mendî, yan serhişkiyan êl û eşîran 
dikin behane. Berê keçê didin roj- 
hilat, ê kur didin rojava û ew bi wê 
hesretê her roj dimrin, tên kuştin. 
Navê kesê kudibû mitirb, li hinek 
deveran jî gewend e, yên ku henek 
û hunera şakirina derdorê pê re 
hebûya navê wan dibûn ên ser 


textikan. Mabesta min li vir hu- 
nermend in, lê min nikarîbû 
beşên din ji bîrbikim, ku ji hêla wê 
civakê bi xwe têne şerpezekirin. 

Civaka me pir hêsan dikare 
hunermendên xwe bikuje. Di vê 
dema ku ragihandin bûye wek 
vexwarina avê, tv kurdî dikarin 
bi hêsanî, ambargo deynin ser 
hinek hunermendan, mirovan 
vedigerînin dema axatiyê, ku 
stranbêjên wan tenê dikarin ji 
wan re bistrên, cihê stranbêjê 
êla vê herêmê, li nav êla herêma 
din tunebû. Hunermendê ku xwe 
dike qurbana gel, jiyana xwe tev- 
lihev dike, ji bo ku bikaribe gel 
şad bike, miriyên wan bîne bîra 
wan, bi wan re digrî, radibe, kêfa 
wan tîne, lê ew wî tunedikin. Di- 
kujin. 

Gelo kîjan hêsantir e? Kuştin 
an jîndayina wan beşên jorîn? 
Gotina erê, ji jiyanê dide, evînda- 


ran. Dîtina jinê, weke hevjînê, ji- 
yanê dide wê. Zarok ku zaroka- 
tiya xwe, bi nav û lîstikên xwe 
derbaske dê bijî. Demekî pir 
hêsan e. Ji jîndayina hunermen- 
dekî hesnatir tenê kuştina wî 
heye. 

Û ji kuştina hunermendekî he- 
santir tenê jîndayina wî heye. 

Sedema ku min ev nivîs da 
destê xwe, ne ku mirin, lê belê ji- 
yana Hunermend Aramê Dîkran 
bû. Di salvegera koça wî de, min 
xwest ez wî nimûne bidim ku 
jîndayina hunermendan ji kuş- 
tina wan hesantir e. Hejmara til- 
yên destekî ne, hunermend, 
nivîskarên Kurd ên ku di jiyana 
xwe de, nirxgirtine. Yekji wan jî 
Aram bû. Xweş razê huner- 
mendê hêja him di jiyana te de, 
him di mirina te de, wek ku te 
her dem digot; Ez zaf razî me, 
Kurdan te razî kirin. 

Jin û Civak 

Hem Rûs, hem Misilman hem jî dildareka Kurdan 


Salihê Kevirbirî Stenbol 

N avê wê Angelîka 0. Pobedo- 
nostseva ye. Bavê wê Rûs e, 
lê diya wê Belarusî ye. Bi tesadufî 
rastî wê hatim. Çîroka wê ji min 
re balkêş hat. Balkêş e ku Ange- 
lîka çend sal berî niha Misilman 
bûye û pê re jî meyla wî ketiye ser 
Kurdan. Lewre jî têkiliya wê bi 
Kurdan re gelek germ e. Di dest- 
pêka sohbeta me de, jê dipirsim; 
‘Pobedonostseva’ tê çi wateyê? 
Tevî bişirîneke zirav, bi kurdî ber- 
siva min dide: ‘Serkeftin!’ Belê, 
em bi kurdî axivîn... 

Pobedonostseva ev du dewr in 
ku li Enstîtuya Kurdî ya li Sten- 
bolê perwerdeya kurdî dibîne. Di- 
fikire ku dewreke din bibîne. 
Diyar dike ku ji kurdî gelek hez 
dike û ji ber ku kurdî û rûsî dişi- 
bin hev, ji tirkî zûtir fêr dibe. 

Ew di sala 1981’ê de, li St. Pe- 
tersburgê hatiye dinyayê. Xwen- 
dina xwe li ‘Beşê Dîroka Welatên 
Rojhilata Navîn yê Fakulteya Roj- 
hilatnasiyê ya Zanîngeha St. Pe- 
tersburgê’ berdewam dike. Ji serê 
2009’an ve li Stenbolê, ji bo 
heman zanîngehê li ser dokto- 
raya xwe kar dike. Ew bûrsa lêko- 
lînê ji Wezareta Perwerdeya 
Neteyî ya Tirkiyeyê werdigire. 
Her çiqas navê teza wê bi awa- 
yeke fermî; ‘Di sedsala 19’an de, 
di siyaseta Rûsyayê ya Rojhilata 
Navîn de Kurd’ jîbe, ji bo ku bika- 
ribe li Tirkiyeyê bê pirsgirêk kar 
bike, li cem rayedarên Tirk navê 
wê wiha daye qeydkirinê: 'Di sed- 
sala 19’an de Têkiliyên Rûs û Os- 
maniyan.’ Ew di vî warî de li 
‘Arşîva Dewletê ya Osmanî’ de kar 
dike ku li Gulhaneya Stenbolê ye. 

Angelîka di serdanên xwe de ji 
bilî Stenbolê, di nav Kurdan de 
gelek ge- 
riyaye. 
Gava ku 
diaxive 



mirov pê derdixe ku Kurdan ban- 
dora xwe gelek li ser hiştine. Ew 
bixwejîbieşkereyîdibêje: "LiDi- 
yarbekir, Batman, Heskîf, Riha, 
Erzerom, Dêrsim û gelek deverên 
Kurdistanê geriyam. Jixwe gava 
cara yekem di sala 2004’an de 
hatim Stenbolê, yekem kesên ku 
rastî wan hatim Kurd bûn. Gelek 
şaş mabûm. Wan yekem car ez di- 
dîtim, lê çawa ku bi salan min nas 
dikin tevdigeriyan. Salek paşê 
tevî hevalên xwe min serdaneke 
mezin di nav Kurdan de kir. Bi 
rastî jî bi peyveke kurdî, deriyên 
xwe ji me re vedikirin. Nizanim 
ev mêvanperwerî di nav tu ne- 
tewî de tuneye. Heta niha li 26 
welatan geriyame, bi ya min we- 
latê herî xweşik, welatê Kurdan e. 
Divê bibêjim ku Hesenkêf, ciheke 
muhteşem e! Evyekbû sedem ku 
zêdetir Kurdan nas bikim." 

Çanda Kurdan, folldor, cil û ber- 
gên wan, hurmeta Kurdan ji bo 
jinê, xwarinên wan -bi taybetî 
nanê tenûrê- tesîrên gelek mezin 
li ser Angelîkayê hiştine. Ew di- 
bêje ku diya wê Belarûsî ye û çand 
û mêvanperweriya Belarûsan 
hinek dişibe çand û mêvanperwe- 
riya Kurdan: "Stranên Belarusi- 
yan, dişibin stranên Kurdan. Ji ber 
ku rûsî û kurdî dişibin hev, gelek 
gotinên hevpar di van her du zi- 
manan de hene. Her ku kurdiya 
min baştir dibe, ez baştir bi vê 
yekê dihesim. Bo nimûne: ‘miş- 
mişk, spas-spasibo, nizanim-ne 
znayu, pirsiyar-vopros, jin-jena. Bi 
ya min sentaks û gramer jî nêzîkî 
hev in." 

Dipirsim; "Lê xerabiyên Kur- 
dan? Te behsa başiyên Kurdan 
kirin, tiştên Kurdan ên ne bi dilê 
te jî tunene gelo?" Ne li benda pir- 
seke wiha ye. Piştî ku şaşwaziya 
xwe li ser xwe diavêje, dibersi- 
vîne: "Kurd gelek balkêş in. Hem 
pir baş in, hem jî carcaran xerab 
in! Mesela pir serhişk in. Serhiş- 





Angelika O. Pobedonostseva 


kiyê kiriye ku asîmîle nebin, 
lewre jî ev tiştekî baş e. Zimanê 
xwe winda nekirin, çanda xwe 
baş dizanin, folklor û zargotina 
wan dewlemend e. Ev aliyên 
erênî ne. Nebaşiya wan jî ev e; 
hev nagirin û di vî warî de jî ser- 
hişk in. Destûrê bide ez tiştekî bi- 


bêjim, hêvî dikim ez şaş bim. Kur- 
manc ji zazayan hez nakin, soran 
ji behdîniyan hez nakin, elewî ji 
suniyan hez nakin. Mixabin ev jî 
serhişkiyeke xerab e, lê rastiyek 
e. Dixwazim ku Kurd hemû ji hev 
hez bikin. Ji ber ku gava dibînim 
ji hev hez nakin, xemgîn dibim. 


Kurd ji biyaniyan zêdetir hez 
dikin!" Angelîka dixwaze li ser 
teza xwe pirtûkekê binivîse. Her- 
wiha di pêşerojê de ew dixwaze li 
Kurdistanê ‘rêberiya dîrokê bike.’ 
Wê serdana îran, îraq û Suriyeyê 
jî kiriye û daxwaza wî ew e ku mî- 
rîtiyên di nav sînorên axa Kurdan 
de, nîşanî gelên dinyayê bide: "Ji 
wan mîrîtiyan çi hebûn û çi 
mane? Lê ne li gorî sînorên niha, 
li gorî sînorên mîrîtiyan. Ji siya- 
setê dûr, lê nêzîkî çand û dîrokê.” 

Pirsa min a bi rengê; "Di lêko- 
lînên xwe de, di nav tiştên tu 
pêrgî wan hatî de, tiştên herî 
zêde bala te kişandin çi bûn?" 
Wiha dibersivîne: "Li ser eşîretên 
Kurdan gihîştim analîzên bi ban- 
dor. Rewşa eşîrên Kurdan ên 
piştî Şerên Rûs û Osmaniyan pir 
balkêş e. Di belgeyên Osmaniyan 
de Kurd, eşîrên Kurdan û kêşe- 
yên wan ên sînor pir bala min ki- 
şand. Di van belgeyan de hatina 
Rûsan bo Erzerom, Wan û Bed- 
lîsê gelek caran xuya dibe. Têkili- 
yên Kurd û Ermeniyan, kêm be jî 
yê Kurd û Asûriyan ji bo min xe- 
batên balkêş bûn." 

Em hatin ser Misilmanbûna wê. 
Li gor bilêvkirina wê, îsal wê bibe 
remezana 8’an ku rojî digire. 7 sal 
berê gava diçe Tunusê, îslamiyetê 
nas dike. Di serdana xwe de, 3 
hefteyan li cem malbatên hevalên 
xwe dimîne. Gava vedigere Rûs- 
yayê, dest bi xwendina erebî dike. 
Li St. Petersburgê diçe Komele- 
yeke Çanda Îslamî. Wê demê Za- 
nîngeha Teknîkê dixwîne. Di sala 
2003’yan de, gava zanîngeh diqe- 
dîne, dibe misilman û dest bi per- 
werdehiya rojhilatnasiyê dike. 

Angelîka ji bo doktoraya xwe, 
serî li van çavkaniyên hêja daye: 
Lazarev, Thomas Bois, Vladimir 
Minorsky, Egiazarov, Aristova Vil- 
çevsky, Martin Van Bruinessen, 
Hasretyan, Îsmaîl Beşikçî, Celîlê 
Celîl û Ordîxanê Celil. 


bi merheman sîng û berên xwe mezin dikin 


Lenya Mehmûd Silêmanî 

L i gor Telar Emîn (21) axafti- 
nên kuran ji birînên kêran 
nexweştir in. Wê jî ji bo xwe ji 


van gotinan rizgar bike melhe- 
mek peydakiriye: ”Ew merhema 
bikar tînim, laşê min weke laşê 
keçên Ewrûpî lê dike.” Telar eş- 
kere dike ku ger di destê wê de 
bûya, wê derman bikar netanîn. 

Niha merhemên Breast Enlar- 
ging (mezinkirina memikan) û 
Lift up the buttocks (bilindkirina 
tilmikên qûnê) û skin firming (şi- 
dandina çerm) xewnên keçên ku 
dixwazin sîng û berên xwe berz 
bikin, dikin rastî. Keç dibêjin ew 
ji bo kişandina bala xortan van 
karan dikin. 

Tirîfe (23) diyar dike wê niza- 
nîbû merhemeke bi vî awayî 
heye û dostekê wê jê re gotiye 
bikar bîne: "Ji min re got, dixwa- 


zim masûlkeyên te mezin bin û 
tilmikên qûna te bilindtir bin, 
min jê pirsî, çawa? Got, kremek 
heye divê tu bikar bînî. Dema 
min merhem bikar anî, min navê 
wê kir merhema sihirbaz.” 

Lê hinek keç nîgeran in ku ni- 
karin van merheman bikar bînin 
û doktor li wan qedexe dike. 
Rêjaw Elî yeke ji wan ên ku jiber 
çermê xwe nikare bikar bîne: 
"Keçên ku van merheman bikar 
tînin, laşê wan xweşiktir dibe û 
weke keçên Ewrûpî yên ku li ser 
ekranan derdikevin, li wan tê." 

Xwediyê dukana firotina mer- 
heman Ekrem Ehmed, dibêje 
keçên van merheman bikartînin 
di navbera 20-40 salan de ne: 


"Zêdetir keçên zanîngehê wan 
dikirin, herwiha xwediyên duka- 
nên xemilandina jinan jî. Hinek 
şerm dikin bi awayekî rasterast 
daxwaza wan bikin, loma carna 
mêr an xort ji wan re dikirin. Ez 
li ser xwesteka jin û keçan van 
merheman tînim û difroşim." 

Peroş Ehmed jî xwediya duka- 
neke firotina van merheman e û 
diyar dike ku hinek jin li ser dax- 
waza mêrên xwe van merheman 
bikar tînin. Doktorê nexweşiyên 
çerm, Saman Mistefa, bikarhêne- 
rên van merheman agahdar dike 
ku li gor şîretên pizîşkî bikar 
bînin û dibêje: "Divê berîbikara- 
nînê, li ser beşeke biçûk a çerm 
bê testkirin, jiber hinek çerm 


hesas in û nabe van merheman 
bikar bînin jiber dibe sedema 
derketina hejmareke zêde ya 
nexweşiyên çerm." Mistefa şîretê 
li keçan dike ku piştî bikaranîna 
van merheman xwe nedin ber 
tîşkên tavê: "Dibe jiber bikara- 
nîna zêde, yan lêdana tîşkên 
tavê, rengê çermî biguhere." 

Civaknas Baban Heme dibêje 
mirov azad e ku xwe xweşik 
bike: "Di warê pisîkolojîk de jî, 
valahiyeke zêde li ba jin û keçan 
dadigre." Heme balkişand ser ve- 
bûna bazarên Herêma Kurdis- 
tanê û wiha axaftina xwe 
qedand: "Pêwîst e haya keçan ji 
wan hebe û ji bo xweşikiya xwe 
tendirustiya xwe jidest nedin." 

Roja ku hatim sinetkirin 


Tendirustî 



Li gor rapora WHO li seranserê cîhanê nezîka 150 milyon jinên sinetkirî hene 


Hawjîn Heme Reşîd 

H eta nîveka vê dehsalê jî, 
peyva ‘sinetkirin’ê di rûpelên 
rojname û kovarên Kurdî de şer- 
meke mezin bû û li ba piraniya 
edîtor û rêdaksiyonan hêla sor a 
avirûbirinê bû. Di heman dema 
ku em bi êşa sinnetkirinê diheli- 
yan, her nûçeya ku ev peyv tê de 
derbasbûna jî, bi şermî dihat pê- 
çandin û ji ber çavan dihat veşar- 
tin. Dibe ku îro jî, ev peyv li ba 
hinek edîtor û rêdaksyona hinek 
rojname û kovarên me wek hêla 
sor a avirûbirinê be. 

Ev êş qet ji bîra min naçe û ji 
nava min dernakeve û herdem 
wek dîmenê destdirêjiyekê liser 
pisîkolojî û laşê min dixuye; ya 
ecêbmayî ew e ku hinek hevalan 
ji min xwestin ez tiştekî wiha ne- 
nivîsim. 

Hingî temenê min 5 sal bû. 
Hemû zarokên binemalên taxê li 
malekê kom kirin. Yê ku hinekî 
mezin bûn xwe derbas kirin û re- 
viyan, lê yên ku temenê wan li jêr 
heft salan bû wek berxan ketin 
bin cîlêt û topazan. Pîrejina tirs- 
nak destekî xwe li endama zayînê 
dida û digot "hê nayê girtin, dema 
wê nehatiye bila biçe.” Demjimê- 
reke bi tirs û xof bû, ew tirsa ku 
hê jî rengê çirisandî yên dev û 
rûyên biçûk winda nekiriye û 
wiha hest dikim herdem rengê vê 
tirsê jê nehatiye derxistin. 

Ez û hemû mêyên di bin çinga 
pîrejina tirsnak, ku dişibiya pîre- 
jinên çîrok û efsaneyan, ku di her 
fîlmkartonekî de wêneyên wan 
dibînim taya tirsê ya wê demê ya 
dîtina çingê û birîna parçeyê herî 
nazik û hestiyar ê laşê hevalên 
min ku li pêş çavên min jê dikirin, 
min digre. Gelo ev çi tawan e, çi 
dîmenekî bi tirs û xof e ku li pêş 
çavên te parçeyekî goşt ji laşê 
xwîşkên te yên biçûk jê dikin û tu 
di sirajêkirinavîparçê goştêxwe 
de rawestiyabe! Niha jî hest 
dikim canê min ji laşê min tê ki- 
şandin. 

Wê dema sir giha min û ketim 
bin cîlêta pîrejina tirsnak, ku her- 
dem ji dema ku min hest bi he- 
bûna tiştan kir, di dema her 


tevgereka me de, em zarokên mê 
bi wê dihatin tirsandin, ger tu 
wiha bikî em ê "...’ê te bibirin, ger 
tu wiha nekî emê ’... jêvekin. Hest 
dikim sinetkirin li ba kuran jî 
heman trajîdyayê pêk tîne, ji bilî 
ku hê temenê wan mehek an 
salek û du sal be ku hê hestkirina 
bi derdorê û bi tiştan li nik wan 
dirust nebûye bên sinetkirin û ev 
bextreşî bi wan re mezin nebe û 
nebe girêkeke pisîkolojîk a her- 
demî. 

Êdî Yekîtiya Zanayên Ola îs- 
lamê ya Kurdistanê çawa hûn maf 
didin xwe li derveyî me qurbani- 
yan, himber vê tawana pir bi êş û 
xof, bibêjin zerera wê ya tendi- 
rustî nîne! Gelo çi beşekî laş ji ruh 
û hinavan girîngtir e, gelo laşê me 
bê hinav û ruhê me çi hebûnekê 
dide me, çawa laş ji derb dikeve û 
nikare kar bike, gelo mamosteyên 
ayînî pisîkolojî xwendine? Hûn 
ewqas ji olê fahmdikin çima na- 
bêjin hedîs an deqekî olî di îs- 
lamê de nîne behsa sinetkirina 
jinan kiribe. Hûn çawa sinetki- 
rinê bi pejirandina xwediyên me 
re girê didin? Yên ku vê dema pir 
bi êş û jan bo me dirust dikin jin 
û dayik bi xwe ne. Qet min ji mê- 
rekî binemala xwe ne bihîstiye ku 
gotibe vê keçê bibin û sinet 
bikin... 

Ger wiha ye, naxwe çima jin si- 
netkirina keçan mîna erkeke olî 
peyrew dikin? Dema vê yekê pêk- 
neyne jî, dibêjin xwarina filan jinê 
heram e, jiber ew nehatiye sinet- 
kirin. Ger hedîs an deqekî olî 
nebe bo sinetkirina jinan, dev ji 
welatên Misilmanan berde, bi ser 
da jî di nav revendên Misilman de 
li Ewrûpa û Amerîka çima sinet- 
kirina jinan berbelav e? 

Rapora dawî ya Rêxistina Ten- 
dirustî ya Cîhanî (WHO) diyar 
dike ku, di nav penaberên Misil- 
man de yên li Amerîka 280 hezar 
jinên sinetkirî hene. Piraniya van 
penaberan ji welatên Îslamî, Ef- 
rîqa, Asya û Rojhilata Navîn ha- 
tine Amerîka. WHO di 
serjimêriya xwe ya dawî de jî 
dide zanîn ku li seranserê cîhanê 
nêzîka 150 milyon jinên sinetkirî 
hene. Rapor bal dikişîne ser 


hinek pirsgirêkên tendirustî ku di 
encama sinetkirinê de jin jiber 
wan dinalînin wek kulbûna za- 
yendî û azar û lawaziya di dema 
jidayikbûnê de û mirina zarokî û 
berbûna xwînê, bi ser da jî sar- 
bûna seksî. 

îro gelek ji me, di nav de jima- 
reke baş a nivîskarên jin, şerm 
dikin û behsa sinetkirinê nakin û 
bi giştî xwe ji vê mijarê dûr dig- 
rin. Jiber vê şermê, jin nikare 
behsa kiryara zayendî bike û her- 
dem fêr bûye hezên xwe yê za- 
yendî veşêre. 

Wek di hinek gotûbêjên min 
derbarê vê nivîsarê de, nivîska- 
rên min şêwira wan dikir ji min 
re digotin çawa tuyê eşkere bikî 
ku tu bi xwe hatiye sinetkirin, 
nabe tu tiştên wiha binivîse. 

Ev yek wek şerma parlamenê 
Herêma Kurdistanê ye, ku berî du 
salan jiber şerma gotina bêjeya 
sinetkirinê, proje yasa qedexeki- 
rina sinetkirina jinan avêt ser re- 
fika hêlên sor ên namûs û 
parastina namûsê. Ez bi xwe 
dehan keçan nas dikim ku piştî 
2004’an li navendên bajaran jida- 
yik bûne, lê hatine sinetkirin, lê ji 
vêya dijwartir ew e ku ew jî ne 
amade ne ji saziyekê yan rojna- 
meyekê re behsa wêya bikin ku 
hatine sinetkirin. 

Nivîskarên me jî wek xelkên ji 
rêzê şerm dikin bêjeya sinetki- 
rinê bînin ziman. Tabuya behski- 
rina kiryara zayendî li ba jinan 
wiha kiriye jin jî, jinên nivîskar jî, 
ne amadene ji rojname û saziyan 
re behsa sinetkirinê bikin. Bi 
serda jî rojnameyeke wek Was- 
hington Post dema raporekê 
belav dike liser bûyer û diyardeya 
sinetkirina jinan, Kurd dibên bo 
lêdan û têkdana kesayetiya mi- 
rovê Kurd e. Bê ku em bi xwe di 
amadekirina van raporan de 
amade bûbin. Wek herdû wergê- 
rên amadekarî yên raporê ji min 
re vegotin, ev diyarde pir ji wê dî- 
menê trajîdîktir bû ku di dema 
xwe da hatibû belavkirin bi awa- 
yekî ku di vê serdemê de mirov 
şerm dike ku di vê civakê de, ta- 
waneke wiha bi êş û jan bê cîbicî- 
kirin. 


—- V 



Diran û êşa diranan 


Y ek ji pirsgirêka ku îro di 
warê tenduristiyê de tê ki- 
şandin, diran û êşa diranan e. 

Diran ne tenê haceta xwarinê 
ne, lê hacetek girîng ji bedena 
mirov e jî. 

Diran hacetek pir zîz û hesas e. 

Xwarin û vexwarinên germ û 
sar, hewa germ û sar jî karin 
bandorek xerab li diranan bikin 
û bibin sedema xerabûna wan. 

Hesasiyeta diranan ji xisardîtina 
tebeqa bin diranan tê. Xisardî- 
tina wê tebeqa bin diranan di- 

hêle ku diran bêşin, goştê diran xwe berde û diran birizin. 

Di vê derbarê de doktorê diranan Onur Ozturk xalên balkêş 
destnîşan dike. 

Çend xalên ku dibin sedema hesasiyeta diranan ev in: 

Xwarin û vexwarinên bi asît: Xwarin û vexwarinên bi asît 
dibin sedem ku diran zûtir hesas bibin û ji çapa xwe bikevin. Ji 
bo ku mirov diranên xwe biparêze û diran zû hesas nebin, divê 
mirov xwarin û vexwarinên bi asît bi sînor bixwe û vexwe. 
Temen: Hesasiyeta diranan bi piranî di navbera salên 25-30 de 
tê dîtin. Di vî temenî de divê mirov diranên xwe biparêze û xwe 
ji xwarin û vexwarinên ku ziyanê didin diranan bi dûr bixe. Piştî 
salên 25-30 ger mirov balê nede diranênxwe, êdî êş, rizîn û ke- 
tina diranan dest pê dike. 


Dr. Onur Ozturk 



Firçe: Bikaranîna firçeyên xelet bandorek mezin li diranan dike. 
Goştê diranan li ba her mirovî ne weke hev e. Ji ber vê jî firçeyên 
cûr be cûr tên çêkirin û divê her mirov firçeya ku li gora hesa- 
siyeta goştê diranên wî / wê be bi kar bîne. Eger diranên we zîz 
û hesas bin û hûn firçeyên hişk bi kar bînin, îhtîmalek pir mezin 
heye ku diranên we ziyanê bibînin. Bikaranîna firçeyên xelet û 
pir bi hişkî firçekirina diranan zirarê dide diranên we. Hinek 
bawer dikin ku firçekirina bi hişkî diranan paqijtir û spîtir dike, 
lê ev ne rast e. Firçekirina bi hişkî tenê zirarê dide diran û goştê 
diranan. 

Zîqandina diranan: Hinek kes di dema aciziya xwe de diranên 
xwe diziqziqînin û wan bi ser hev de dieciqînin. Pir kes jî hene 
ku di xewê de diranên xwe bi ser hevde diqiqziqînin û wan bi 
ser hev de diguvêşin. Ev zirarek mezin dide diranan û wan ji 
çap dixe. 

Nexweşiyên goştê diranan: Kesên ku nexweşiya goştê diranan 
bi wan re heye, zûtir raserî hesasiyeta diranan tên. Di nexweşiya 
goştê diranan de koka diran xwe ji goşt dikşîne û diran bê pa- 
rastin dimînin. Ji ber vê jî ketina diranan zûtir rû didin. Herwiha 
kişandina titûn û cigara zêde jî dibe sedem ku diran û goştê di- 
ranan zirarek mezin bibîne. 

Hûn dikarin çi bikin? 

• Firçeyên ku li gor diranên we ne bi kar bînin û ne bi hişkî, lê bi 
nermî û nazikfirçe bikin. Diran û goştê diranan neêşînin. 

• Balê bidin xwarin û vexwarinên bi asît. 

• Diranên xwe bi ser hev de neguvêşin. Eger ev nexweşiya we 
hebe, herin tedawî bibin. Jibîr nekin ku zîqandin û guvaştina di- 
ranan zirarek mezin dide diranên we. 

• Macûn û dermanên ku ji bo hesasiyeta diranan hatine çêkirin 
bi kar bînin. 

• Di rizîn û êşa diranan de dereng nemînin û serî li doktorê dira- 
nan bixin. 

Amadekirin: Brîndar 

Jiber kêmbûna hejmara hotel û motelan 

Tûrîst li derve radizin 

Ji welatên Ereban gelek tûrîst tên He- 
rêma Kurdistanê û kêfxweşî dem derbas 
dikin. Lê rayedar ditirsin ku di cejna 
Remezanê de tûrîst cîhê razanê nebînin 



Li otêlên Kurdistanê 13 hezar 680 cihên razanê hene, lê têr nake 


Rewa Ebdulla Hewlêr 

M ihemed Telal (22) ciwanekî 
xelkê bajarê Musilê ye, ev sê 
havîn in ew ji bo geştê tê Herêma 
Kurdistanê û pesnê navçeyên 
geştiyarî yên Kurdistanê dide: 
"Navçeyên geştiyarî yên Kurdis- 
tanê di hemû waran de ne kêmî 
navçeyên welatên derdorê ne û 
cihên derbaskirina demeke pir 
xweş lê hene." 

Li gor serjimêriya Rêvebiriya 
Giştî ya Tûrîzmê ya Hewlêrê, di 
hundirê şeş mehên borî de 204 
hezar tûrîstan berê xwe dane 
navçeyên geştê yên Parêzgeha 
Hewlêrê, li gor 6 mehên yekem 


ên par, ev hejmar ji sedî 20 zêde 
bûye. Rêvebirê Giştî yê Tûrîzima 
Hewlêrê, Mewlewî Cebar, dibêje: 
"Li gor serjimêrî û pêşbîniyan, 
îsal Herêma Kurdistanê wê hej- 
mareke dîrokî û nedîtî ya hatina 
geştiyaran tomar bike." 

Bêtiriya geştiyarên ku di dem- 
sala geştiyariyê de berê xwe didin 
Herêma Kurdistanê, Ereb in û ji 
bajarên navend û başûrê îraqê 
tên û beşek ji wan ji îranê tên. 
Nurhan Refet (43) geştiyareke 
Ereb e, ew ligel 7 malbatên din ji 
bo seyranê ji Musilê hatibûn He- 
rêma Kurdistanê û bi xwezaya 
Kurdistanê û navçeyên wê yên 
geştiyarî kêfxweş bûbû û got: 


"Berê em diçûn welatên derdorê, 
lê Kurdistan ji hemuyan xweştir 
e." 

Li gor serjimêriya Komela Mê- 
vanxane û Xwaringehên Herêma 
Kurdistanê, sala borî 791 hezar û 
395 geştiyar hatine Herêma Kur- 
distanê û tê pêşbînîkirin jî ku îsal 
rêje ji sedî 20 bilind bibe. Rêve- 
birê Giştî yê Geştûguzarê yê Hew- 
lêrê diyar kir ku pêşketina projên 
geştiyarî û aramiya Kurdistanê 
rêjeya geştiyaran zêde dike: 
"Xwezaya Kurdistanê û projên 
geştyarî yên ku van salan li He- 
rêma Kurdistanê hatine cîbicîki- 
rin wiha kirin ku sal bi sal rêjeya 
geştiyaran zêde bibe." 


Mewlewî Cebar da zanîn ku ha- 
tina tûrîstên Ereb wiha kirin ku 
zêdetir ji berê sermayedar girîn- 
giyê bidin warê geştiyarî: "Serma- 
yedar niha têgihiştine ku 
dirustkirina projeyên geştiyarî 
çavkaniyeke aborî ya herî baş ji 
wan re misoger dike, loma niha 
zêdetir sermaya xwe di warê ava- 
kirina hotel û projeyên geştiyarî 
de bikar tînin, wek mînak di hun- 
dirê 6 mehên borî de 18 hotel li 
Hewlêrê hatin dirustkirin, 22 ser- 
mayedaran jî daxwaza bidestxis- 
tina moleta dirustkirina hotelan 
kirine.” Derbarê Hotel Soma û 
bandora wê li ser kêmbûna hej- 
mara geştiyaran, Cebar wiha axivî: 
"Ev bûyer bextreşiyeke nexweş 
bû, lê ti bandor li kêmkirina hej- 
mara geştiyaran nekir." 

Li gor serjimêriya Komela Mê- 
vanxane û Xwaringehên Kurdis- 
tanê, sala borî 128 hotel li 
Kurdistanê hebûn 'Li Hewlêr 46 
hotel, Silêmanî 37 hotel, Duhok 
45 hotel' ligel 74 motel '12 li 
Hewlêrê, 30 li Silêmanî, 32 li Du- 
hokê' herwiha 35 gundên geşti- 
yarî li Hewlêr û Silêmaniyê, tevî 


116 restorant '87 li Hewlêrê, 30 
li Silêmaniyê û 25 li Duhok'. 

Li gor heman serjimêriyê, niha 
li Herêma Kurdistanê 13 hezar û 
680 cihên razanê hene. 6786 text 
li Hewlêrê, 3841 li Silêmanî û 
4053 li Duhokê, lê tevahiya van 
textan têra geştiyarên rojên cejna 
Remezanê ya sala borî nekir, 
loma hinek geştiyar neçar bûn li 
ser cadeyan û di hundirê otomo- 
bîlên xwe de rakevin. 

Serokê Komela Mêvanxane û 
Xwaringehên Herêma Kurdis- 
tanê, Hêriş Ehmed, ku di heman 
demê de xwediyê hotela Şerefxan 
e li Hewlêrê, got: "Di şeş mehên 
borî de me 800 text zêde kirin û 
niha hejmara wan gihiştiye nê- 
zîka 14 hezar û 500 textan, lê em 
piştrast in ku di cejina Remezana 
îsal de jî wê hejmareke xelkê li 
derveyî hotelan bimînin." 

Hêriş wiha dirêjî bi axaftina 
xwe da: "Ji bo hewandina geştiya- 
ran, em dixwazin li ser rêyên giştî 
û navçeyên geştiyarî çend kam- 
pan dirust bikin." Li gor Hêriş 
heta sala 2015’an wê ev pirsgirêk 
her hebe. 


Li Kurdistanê 3 hezar corên dermanên sexte hene 


Hêmin Baban Rehîm Hewlêr 

L i Herêma Kurdistanê 46 şîr- 
ketên bazirganiya dermanan 
hene. Dermanên sexte jî dihêlin 
bazirgan di demeke kurt de dew- 
lemend bibin. Serokê Sendîka 
Dermansazên Kurdistanê dibêje: 
"Sê hezar corên dermanên xerab 
li Kurdistanê hene." Rêvebirê 
kontrolkirina corên dermanan jî 
dibêje: "Ji sedî 50 dermanên Kur-. 
distanê tên kontrolkirin." Rêve- 
birê fîrmayeke bazirganiya 
derman û pêwîstiyên pizîşkî li 
Kurdistanê jî dide zanîn: "Zêdeyî 
nîvê xwediyên şîrketên derma- 
nan ne xwendevan in û ew çav- 
kaniya dermanên xerab in." 

"Li Kurdistanê dermanên 
sexte zêde ne" 


Serokê Sendîka Dermansazên 
Kurdistanê, Meaaz Şît, ji bo Rû- 
dawê diyar dike ku dermanên 
xerab û sexte li bazarên Kurdis- 
tanê zêde ne û dibêje: "Em hewl 
didin di qonaxa yekem de ji sedî 
50 van dermanan kêm bikin. Li 
Herêma Kurdistanê nêzîkî 6 
hezar corên dermanan hene, 


nîvê wan jî xerab û sexte ne." 
Meaaz dibêje dermanê ku der- 
basî Herêma Kurdistanê dibe 
"Nayê kontrolkirin" û wiha dido- 
mîne: "Kontrola corên derman li 
Kurdistanê tenê kontrola karton 
û paketên dermane, bi ti awayan 
mirov nikare bizane gelo ew der- 
man kar dikin an na." 


"Derman bi qaçaxî û bertîlan 
tê Kurdistanê" 

Li Herêma Kurdistanê 46 şîr- 
ketên taybet ên bazirganî û anîn 
û firotina derman û pêwîstiyên 
pizîşkî li Wezareta Tendirustî to- 
markirî ne. Bi baweriya Cîgirê 
Rêvebirê Şîrketa Needle ya bazir- 
ganî û anîn û firotina derman û 
pêwîstiyên pizîşkî li Herêma Kur- 
distanê, Rojgar Hemîd Elî, bêti- 
riya dermanên niha li bazarên 
herêmê: "Bi qaçaxî û bertîlan tên 
derbaskirin. Çend fîrmayên 
anîna dermanan li Kurdistanê 
hene ku bi rêya sextekirina der- 
man milyonên dolaran qazanc 
dikin, lê jiber van dermanên 
sexte jî salane bi dehan kes b He- 
rêma Kurdistanê bi awayekî bê- 
deng dimirin." 

Navbirî tabletên Plavekici yên 


ku ji bo nexweşiyên dil tên bika- 
ranîn wek mînak anî û wiha pêde 
çû: "Ew tablet niha li Kurdistanê 
hatine sextekirin û bi heman bu- 
hayê yên eslî tên firotin ku sed 
dolare." Li gor zaniyariyên çavka- 
niyeke agahdar: "Carna buhayê 
30-90 hezar dolar wek bertîl bo 
anîna dermanên sexte yan ne 
rewa tên dayîn." 


"Tenê ji sedî 50 derman tê 
kontrolkirin" 

Rêvebirê beşa kontrola corên 
derman li Wezareta Tendirustî ya 
Hikûmeta Herêma Kurdistanê, 
Remzî Osman, înkar nake ku 
gelek dermanên bi kualîteya 
xerab li bazarên herêmê hene: 
"Em ji sedî 50 dermanên Kurdis- 
tanê kontrol dikin. Niha hejma- 
reke zêde ya dermanan ji Bexda û 
parêzgehên derveyî Herêma Kur- 
distanê tên ku li Bexda tên kont- 
rolkirin, lê em bi guman berê xwe 
didin beşeke van dermanan." 
Osman da zanîn ku kêmasî di 
warê yasayan de heye, herwiha 
nebûna karmendên pispor: "Der- 
manê sexte bazirganiyeke mezine 
û rêvebiriya me bi tenê nikare vê 
diyardeyê ji nav bibe." 


"8 fîrme dermanên sexte 
tînin Kurdistanê" 


Li gor çavkaniyan bêtiriya der- 
manên xerab ji parêzgehên Musil 
û Bexda tên Kurdistanê. Rêvebir 
û xwediyê şîrketa Hoz, ku yek ji 
mezintirîn şîrketên anîna der- 
man û bazirganiya pêwîstiyên pi- 
zîşkî li Herêma Kurdistanê, Elî 
Hesen Hemed, eşkere kir: "Xem- 
sariyek ji aliyê hikûmet û Weza- 
reta Tendirustî di şopandina 
dermanên sexte û dîtina çavkani- 
yên wan li Kurdistanê heye. Li 
Kurdistanê 8 şîrket bazirganiya 
dermanên sexte dikin." 


"Hemwelatî jî dermanên 
sexte belav dikin" 

Hesen Hemed ku peymangeha 
pizîşkî xilas kiriye, dide zanîn ku 
"Zêdeyî nîvê xwediyên şîrketên 
derman ne pisporên warê pizîşkî 
ne û bi ser da jî nexwedevan in, 
hinek xwediyên şîrketên derman 
heye ku berê şekirfiroş bûn yan 
liser kolanan biskwêt û sabûn û 


alavên şûşe difrotin lê niha der- 
manfiroş in." 

Rêvebirê Şîrketa Xaldar a ba- 
zirganiya derman û pêwîstiyên 
pizîşkî li Herêma Kurdistanê, 
Wişyar Ebas, destnîşan dike ku: 
"Rojane dermanên sexte tên Kur- 
distanê, şîrket û takekes jî wan 
tînin." Rêvebirê Şîrketa Advance 
Pharmacy a bazirganiya derman 
li Herêma Kurdistanê, Arî Hesîb, 
dibêje ger hikûmet asankariyê ji 
bo şîrketên anîna dermanan li 
Kurdistanê bike ewê kargehên 
dermanan dirust bikin û pêwîs- 
tiyên herêmê dabîn bikin û wê 
nirxê wan jî erzantir bibe. 

Serokê Sendîka Dermansazên 
Kurdistanê dibêje heta niha We- 
zareta Tendirustî li ser sextekarî 
û xerabiya derman ti şîrket seza 
nekirine. Ew tekez dike ku hinek 
berpirsên hizbî desttêwerdanê 
di karûbarên wan de dikin. Xwe- 
diyê Şîrketa Hoz jî dibêje: "Hej- 
mareke şîrketan bêyî kontrol 
dermanan tînin Kurdistanê, ger 
mijara kontrolkirina dermanan li 
Kurdistanê bi min bê sipartin, di 
hundirê demeke kêm de, ez dika- 
rim vê pirsgirêkê çareser bikim. 
Kargeha Awamedica li Hewlêrê 
dermanên herî baş berhem tîne, 
lê Kurd wan bikar nayînin." 

Dewleta xorîne şarî pêverdena 

Herişkare faşisti re 
tena 7 hezarî TL ceza 


Tirkê faşîstî xizmetê dewleta xorîne ya tirkpereste de yê 


Dîyarbekir (Rûdaw) - Dewleta 
tirkpereste ya xorîne seba ke îq- 
tîdarî hewna pêt bigîro destê xo 
û bitaybetî seba ke referandum 
de zorê hukmatê AKP bero, bi 
provakasyonanê plankerde û ta- 
rîyan şarê tirk û kurdî pêverdena. 

Verî, roja 25.07.2010 de, qe- 
zaya Bursa înegol de netîceyê 
provakasyonêk de mîyanê kurd û 
tirkan de pêrodayîş vejîya. Faşîstê 
perwerdekerdeyî ke terefdarê 
partîya faşîste MHP yê, hêrîşê po- 
lîsan û kurdan pîya kerd. Gelek 
ban û dikanê kurdan û wesaîtê 
polîsan amey veşnayene. 

Dewlete xorîne na merhele de 
wina hesab kena ke teşkîlatê po- 
lîsîye binê kontrolê hukmatê AKP 
de yo, coka wazena çeteyê faşîstî 
hem hêrîşê polîsan bikerî hem zî 
yê kurdan. 

Dima roja 26.07.2010 de, qe- 
zaya Hatay Dortyol de çar polîsî 


hetê hêzanê tarîyan ra amey kiş- 
tene. Naye ser o, hewna, faşîstê 
perwerdekerdeyî ke terefdarê 
partîya faşîste MHP yê û bi hawa- 
yêko plankerde têwgêrenê kew- 
tîy hereket. Na bola lumpenan 
eleyhê kurdan de sloganî eştîy, 
banê şûbeyê Partîya Aştî û De- 
mokrasî BDP yê Dortyolî zî tede 
qasê 20 keye û dikanê kurdan 
veşnay. Îhtîmalêko pîl, her çar po- 
lîsî hetê dewleta xorîne ra amey 
kiştene. 

Pisporê sîyasetê Tirkîya danê 
zanayene ke nê bîyenî heme plan- 
kerde yê û hetê dewleta xorîne ra 
virazîyênê. Eynî provakasyonî 
demê ke Tirkîya de serekkomar 
ameyêne weçînayene zî virazîya- 
bîy. Hedefê nê provakasyonanê 
nikayî zî referandumê vurnayîşê 
tayê madeyanê qanûnê bingehînî 
yo ke do roja 12ê êlula 2010Î de 
bibo. Dewleta xorîne nêwazena 


refenardum de rayê qebulkerdişî 
vejîyê. 

Na babete de analîztê polîtîka 
Doç. Sedat Laçiner vano, "Hêzêko 
organîzekerde esto. Wazenê te- 
refdarê MHP referamdum de raya 
‘ney’î bidê. Rewşêka têmîyanşa- 
neyîye virazenê. Wazenê manza- 
rayêka winasî nîşan bidê seke 
Tirkîya de şerê xomîyanî esto.” 

Na babete de nuştoxê rojna- 
meyê Starî Ergun Babahan zî 
vano: "Badê ke Ocalanî va, şaris- 
tananê rojawanî de do mîyanê 
tirkan û kurdan de pêrodayîş ve- 
jîyo, nê pêrodayîşî dest pêbîy." 

Çîyêko balkêş zî no yo ke, şaris- 
tan yan qezayê ke kurdî û tirkî tê- 
reyra ronişenê û faşîstê terefdarê 
MHP tede zafê de nê tewir prova- 
kasyonî virazîyênê. Sey her wextî 
dewleta xorîne, yanî artêşa tirkan 
seba pêtkerdişê îqtîdarê xo par- 
tîya faşîste MHP gurenena. 


Samsun (Rûdaw) - Hêrîşkaro fa- 
şîst Îsmaîl Çelîk ke Samsun de 
mîyanê polîsan de hêrîşê sîyaset- 
karê kurdan Ehmed Turkî kerdbi, 
tena 11 aşmî û 20 rojî ceza gi- 
rewte la dima na ceza tadîyîyaye 
bi 7 hezarî TL cezaya pereyî. Eynî 
dewa de Ugur Keskînsoy ke pas- 
kul dabi ereba ro zî berat kerd. 

Seke yeno zanayene badê ke 
parlamente- 
rîya Ehmed 
Turkî ameye 
betal kerdene, 
seba ke sîya- 
set ra tam 
bêro tesfîye 
kerdene, Sam- 
sun de sîpe- 
yêkê faşîstî 
gala Ehmed 

Turkî kerdbi û zincîya ey şikitbî. 

Roja 15.12.2009 de qezaya 
Mûşî Kop de terefdaranê partîya 
DTP ke o wext amebî girewtene, 
yew numayîşê protestoyî vi- 
raştbi. Nê numayîşî de di birayê 
bi nameyê Turan û Metîn Bilen 
ke bi eslê erebê Mêrdînî yê bi ti- 
fingê kalaşnîkovî guley varnabîy 
şarî ser de, di kesî kişîyabîy, çar 
kesî zî birîndar bibîy. Dima dew- 
lete mehkemekerdişê nê her di 
çeteyan berd şaristanê Samsunî. 
Na rey, Ehmed Turk û çend par- 
lamenterê bînî seba ke dewa 
teqîb bikerê, roja 12.04.2010 şîy 
Samsun. Badê ke roniştişê meh- 
keme temam bi, Ehmed Turkî 
vernîya bînaya edlîyeya Samsunî 
de waşt ke yew beyanat bido ça- 
pemenîye. A hinge de faşîstê 
perwerdekerdeyî Îsmaîl Çelîk, 



mîyanê polîsan ra gala Ehmed 
Turkî kerdbi û zincîya ey şikitbî. 

Roja 26.07.2010 de mehkeme- 
kerdişê nê faşîstî de qerar dîya. 
Hakimê mehkeme verî semedê 
ke ey bi qesdî merdim birîndar 
kerdo, 11 aşmî û 20 rojî ceza da 
bi ey la dima na ceza tadaye bi 7 
hezarî TL cezaya pereyî. 

Badê qerarî, faşîsto êrîşkar îs- 
maîl Çelik 
seke henekê 
xo bi miletî bi- 
kero, wina va: 
"Sabiqayê mi 
verî qet çin o, 
coka no qe- 
raro ke meh- 
keme dayo, 
bêûsulîya. Ma 
bi eşkerayî vî- 
nenî ke desteg danê terorîstî. 
Kes piştgîrê mi çin bi. Ne rêxisti- 
nêk ne zî şexsêk, xora ê zanê ke 
plankerde zî nêbi." 

Ganî bêro pers kerdene, eke 
peyê nê sîpeyê faşîstî de kes çin 
bi, ne rêxistinêk ne zî kesêk ey rê 
piştgîr nêbi û no kar zî plan- 
kerde nêbi, çi hewce keno nê 
çîyan vajo? Eşkera meydan de yo 
ke seba ke hewna şerî bidê dest 
pêkerdene, lazim bi Ehmed 
Turkî ke o wext serekê partî bi, 
tesfîye bikerê. Bi no qayde, game 
bi game şerê qirêjî rê rayîr 
akerd, hetanî ke destpêkê aşma 
hezîrane ra nat Kurdîstan de 
newe ra şero qirêj da dest pêker- 
dene ke nê şerî de tu xeyrêk kur- 
dan rê çin o, tena xizmetê 
dewleta xorîne ya tirkpereste 
keno. 



Koçerîye mîyanê kurdan ra darîyena we 


Mintiqaya Qendîlî de peynî ro cuya koçerîye yena 


Qeladize (Rûdaw) - Koçerê minti- bi pereyêko zaf kêmî roşenê bazir- 
qaya Qendîlî ya Kurdîstanê Başûrî gananê Îranî û terkê koçerîye kenê. 
topbarananê artêşa pasdaranê Îranî Goreyê ke keyepelê PUKmedia 
ûbombardumananê frokeyanê şerî dano zanayene, Kurdîstanê Ba- 
yê artêşa Tirkîya verheywananêxo şûrî ra seba gelek welatanê cî- 


hanî, bitaybetî seba Îranî her roje 
dewar û pes şawîyayênê. La nika 
bazirgananê Îranî ra qismêk 
rewşa aloznayî ya şerî ra îstîfade 
kenê û koçeranê zozananê koyê 
Qendîlî ra pes û dewaran bi er- 
canî erînenê. 

Bayîz Hesen Mewlûd ke sermî- 
yanê êlêkê koçeranê zozananê 
koyê Qendîlî yo û nika zozanê 
Melaxe de maneno ke wayîrê 400 
sereyî pesî yo, vano "Cuya ma û 
heywananê ma tehluke de ya. Mî- 
yanê nê di serran de topbaranê 
artêşa Îranî ver 50 sereyî pesê ma 
telef bîy. Nika ez wazena heme 
pesê xo biroşî, fek koçerîye ra 
vera bidî û şêrî Qeladize." 

Bayîz Hesen Mewlûd vano "Ez 
nêşêna bi asanî heme pesê xo 
açarna cayêkê ewledarî, hende 
pes ancax zozanan de weye bibo. 
Tîya zî cuya ma û heywanan pîya 
tehluke de ya. Bazirganê hetê 
Îranî naye zanê. Coka her roje 
gelek bazirganî hetê Îranî ra bi 


qaçaxîye yenê û bi pereyêko 
ercan pesê ma herînenê." 

Hemed Resûl Hemûd ke o zî 
koçerêkê zozanê Şemolê yê koyê 
Qendîlî yo, na babete de wina 
vano: "Emser rewşa koçeranê zo- 
zananê Berbaxe, Xêlat, Sergomî 
Kirme Soran, Şemol, Xirendol, 
Tatî Do, Sîrne, Pêloje, Xwar, Kaw- 
lane, S.êkoçke., Malex.û.Be.rder.de 
zafxirab o. Nê zozanî heme amey 
veşnayene. Herçiqas Îranî rayîr 
nêgirewto ke koçerî bivîyarê mî- 
yanê erdê Îranî la ma bi xo nêwa- 
zenê şirê. Nika mintiqaya Qendîlî 
sey welatakê bêwayîrî yo. Gelek 
bazirganê Îranî yenê koçeranê 
ma talan kenê û şinê. Bi no qayde 
hem ma koçerî bi xo û hem zî 
ekonomîyê Kurdîstanê Başûrî ze- 
rarêko gird vîneno." 

Bazirgananê îranijan ra yew ke 
nêwaşt nameyê xo bido, na ba- 
bete de wina vano: "Ma bi rayîrê 
qaçaxîye sînor vîyarnenê yenê nê 
doran. Nê karî de ma rastê bi 


desan zehmetî û tehlukeyan 
benê. Reya esta ke ma dekewenê 
dafika artêşa pastaran. Heywa- 
nanê ma ma ra gênê û dest danê 
ser. Eke ma nêkişê zî ma teslîmê 
mehkemeya leşkerî kenê. Ma bi 
zor koçeran ra pes nêherînenê, 
ma peran danê û herînenê. No ka- 
rêko meşrû yê bazirganîye yo. La 
.. ganî.. ma. rast.. vaj in.. ke.. .qîyraetê. 
heywanan emser serranê verê- 
nan ra zaf ercanêr o." 

Axir bi no qayde, senî ke rîyê 
şerî ra, rîyê operasyonanê leşkerî 
û bombardûmananê frokeyanê 
artêşa tirkan ra Kurdîstanê Ba- 
kurî de peynî ro cuya koçerîye 
ameye, nika zî bi eynî sedeman 
koçerîya ke zozananê koyê Qen- 
dîlî yê Kurdîstanê Başûrî de bena, 
êdî peynî ro ci yeno. Seke yeno 
zanayene, koçerîye yew kulturo 
tebîî yo ke hezaran serrî de 
ameyo meydan. Eke keyeyêk 
terkê koçerîye bikero êdî mum- 
kin nîyo ke reyna dest pêbikero. 

Tiştên qedexe bidin 
geştiyarên Irani 

Wladimirvan Wilgenburg 

E w pereyên asan ên ku bi saya 
dahata petrolê peyde dibin, 
xelkê Kurdistanê tembel dike û 
wan bi meaşên ku ji hikûmetê 
werdigrin ve, girêdide. Piraniya 
rûniştvanên Kurdistanê ji hikû- 
metê re kar dikin. Loma pêwîst e 
hikûmeta Kurdistanê piştevaniya 
sektorên din bike da di warê 
aborî de sûdmendtir bin. Yek ji 
van sektoran, kişandina bala geştiyarên îranê berbi 
xizmetguzariyên ku li welatê xwe bidest naxin, wek: 
alkohol, konser û rêyên din ên wergirtina tam û lez- 
zetê. Bi vî awayî wê derfetên nû yên kar li Kurdistanê 
peyde bibin. 

Li îranê azadiya derketina derve, vexwarin û sazki- 
rina ahengan pir berteng e û ne wek Kurdistanê ye. Se- 
demê vê yekê jî girêdana Komara Îslamî ya îranê ye bi 
olê ve. Lewra hejmareke zêde ya îraniyan salane berê 
xwe didin Tirkiyê û Dubai da vexun û tevî konser û 
ahengan bibin. Herwiha hejmareke berçav a qaçaxçi- 
yên Kurd jî ji vê rewşê qazanc dikin û alkoholan der- 
basî îranê dikin. Xelkê hinek welatên Erebî yên 
Kendavê berê xwe didin Dubai û Ewrûpa ji bo hinekî 
ji kultûrên welatên xwe yên tundrew dûr bikevin. 

Ger karbidestên Kurdistanê bi awayekî aqilmend 
reftarê ligel vê pirsê bikin, dikarin sûdê ji tecrubeya 
Dubai û Tirkiyê wergirin û bala tûrîstên îranê berbi 
xwe bikşînin. Tiştên li îranê qedexe ne, liber geştiya- 
rên Îranî rêz bikin û bes. Mînaka hatina hunermend 
Cemşîd, Îbî û Moîn rastiya van gotinên min îspat dike, 
ku bi saya wan hejmareke zêde ya îraniyan berê xwe 
dan Kurdistanê. Bi ser da jî dilê ciwanên Kurdistanê 
xweş kir û têr li keçên Farsî jî nihêrîn. 

Hinek bazirganên Kurd dikarin disco yên taybet ên 
îranê vekin û di wan de muzîka Farsî û rojavayî lê 
bidin. Herçiqasî dibe ev ji bo Kurdistanê hinekî zû be, 
lê li bajarê Silêmaniyê dibe wêrekî hebe ji bo avêtina 
pêngaveke bi vî awayî. Lê ger ev pêk nehat, dibe ba- 
zirganên Kurd berê xwe bidin sazkirina konseran ji bo 
îraniyan. 

Di heyama serokatiya Mihemed Xatemî yê reformîst 
de, hinek konser li îranê dihatin sazkirin ku jin û mêr 
di wan de cuda rûdiniştin û beşdarî dikirin. Lê li Kur- 
distanê di govendan de, keç û kur destên hevdu digrin, 
ev jî dikare bala îraniyan bikşîne ser xwe. Stranbêjê 
efsanewî yê Îranî Mihemed Reza Şeceryan li Kurdis- 
tanê konserek saz kir û eşkere kir ku rewşa muzîkê li 
Kurdistanê ji ya îranê baştir e. Şeceryan digot, li îranê 
muzîk bûye tiştekî heram û derfetên hunerdost û hez- 
kerên muzîkê li îranê nemane. Loma bêtiriya muzîk- 
jenên ku di fîlmê Behmen Qubadî yê dawî de beşdarî 
kiribûn, reviyan Ewrûpa. 

Kurdistan dikare ji hunermendên Îranî re bibe na- 
vendek ku berhem û CD’yên xwe lê tomar bikin. Hu- 
nermendên Îranî dikarin bi vî rengî xwe ji qedexeya 
îranê li ser hinek corên muzîkê rizgar bikin. Niha bê- 
tiriya stranbêjên Kurd diçin Stenbolê da berhemên 
xwe tomar bikin. Ger Herêma Kurdistanê hewl bide bi 
awayekî profesyonel di vî warî de kar bike, wê rojek 
bê ku xelkên derve ji bo tomarkirina berhemên xwe, 
bên Kurdistanê. 

Di heman demê de, her tişt li Kurdistanê ji Dubey 
erzantir e û çand û kultûra Îranî û Kurdan pir ji hevdu 
nêzîktir e li gor Îranî û Ereban ku xalên nakokiyê yên 
di navbera wan de pir in. Hunermendê Fars Îbî nika- 
rîbû li Dubey stranekê li ser "Kendava Farsî” bibêje. Li 
Dubey û seranserê cîhana Erebî navê wê kendavê 
"Kendava Erebî - E1 Xelîc E1 Erebî" ye. Li Kurdistanê ti 
pirsgirêkên bi vî awayî nînin. 

Kişandina bala tûrîstên îranê berbi Kurdistanê ji 
alîkî ve aboriya Kurdistanê bihêztir dike û ji aliyê din 
ve jî hejmareke zêde ya derfetên nû yên kar ji bo hev- 
welatiyên hêrêmê dabîn dike. 


Pêwistiya Kerkûkê bi ‘nimeteke xwedayi’ heye 


S erokkomarê îranê di serdana xwe 
ya bo Rojhilatê Kurdistanê de, zê- 
dekirina zarokan mîna nîmeteke 
(Îlahî) xwedayî hesiband. Hefteya 
berî jî, dewleta wî dest bi pêkanîna 
programekê kiriye da ku malbatên 
Îranî hay bide zêde zarokan çêbikin. 
Hevkarekî min ê rojnamevan dibêje, 
diviya Kurdên Kerkûkê jî fêdeyê ji wê 
nameta xwedayî bistînin! 

Ehmedînejad di dema serdana xwe 
ya bo Parêzgeha Urmiye de, rexne ji 
wan kesan girtibû ku hewl didin zê- 
debûna jimara daniştvanan li îranê 
kontrol bikin. Bi baweriya serokko- 
mar, wan "xwe li cîhê xwedê daniye". 
Wek Ehmedînejad dibêje, xwedê jî 
Misilmanan taşwîq dike ku ger hejar 
jî bin, bizewicin û zarokan çêbikin û 
nifşa mirovan dirêj bikin. Serokko- 
marê îranê diyar kiribû ku welatê wî 
dixwazejiyanekeewleûrihetbo 150 
milyon kesî pêk bîne. Ango du qat zê- 
deyî jimara niha ya daniştvanên 
îranê. 

Wê demê pir kesan ew gotin weke 
‘gotinek xweş’ û ‘henekek serokekî’ 
hesibandibûn. Ji ber îran ku niha ni- 
kare pirsgirêka hejarî, bêkarî, nebûna 
cîhê niştecihbûnê û belavbûna made- 
yên hoşber di nav zêdeyî 74 milyon 
daniştvanên xwe de çareser bike, 
çawa dixwaze jiyaneke rihet bo zê- 
deyî du qat a jimara daniştvanên xwe 
pêk bîne? 

Pirsa kontrolkirina bilez a jimara 
daniştvanan li îranê vedigere bo ser- 
demê desthilatdariya Şah ku wê demê 
hewl hat dan bê pêşgîrîkirin. Lê di 
dema desthilatdariya Komara Îslamî 


Hêmin 

Ebdulla 


a. 


de, Ayetulah Xomeynî dayîkên îranê 
taşwîq kirin ku zêde kuran bînin din- 
yayê. Mebesta wî ji zêdekirina jimara 
kuran 'leşkerên îslamê’ ji bo dewleta 
xwe bû. Ew fetwaya Xomeynî karesa- 
teke mezin anî holê, ji ber bû sedem 
nifûsa wî welatî ku di sala 1979’an de 
36 milyon kes bû, bigihe 50 milyon 
kesî di sala 1987’an de. Salek piştre 
dewleta îranê bi alîkariya Neteweyên 
Yekgirtî dest bi danîna programekê 
kir ku armanca wê vegeriyan bo wê 
bernamê bû ku di dema desthilatda- 
riya Şah de bo kontrolkirina jimara 
daniştvanan hatibû danîn. Lê ligel ber- 
dewambûna wê bernamê, li gor serji- 
mêriya fermî ya dewleta îranê, li nîva 
duwem a salên 90’ê heta beriya sala 
2006’an, jimara daniştvanan di salê de 
1 milyon kes zêde kiriye û gihaye zê- 
deyî 70 milyon kesî. 

Li gor plana nû ya dewleta îranê, 
her zarokek dema jidayîk dibe, ji aliyê 
dewletê hesabek bankî ya taybet bi 
wê/wî jê re tê vekirin û milyonek 
tûmen (hezar dolar) dikeve wê he- 
sabê. Di salê de jî 100 hezar tûmen 
(100 dolar) mîna sûd diçe ser perê 
wan. Bi vî awayî heta zarok digihe te- 


Burca Babilê 


D ema, Cihûyekî Sefarad dimire di 
dema wî ya dawî de Tirkmenekî 
Elewî diçe wî ji eniya wî maç dike û 
dibêje "Te Illamo." Penaberekî ji Bal- 
kanan dema ku bi milê Almanekî 
bigre û bixwaze wî bibe welatê xwe, 
li çavên wî yên şîn dinêhere û dibêje 
"Iç liebe diç.” Xortekî Çerkes ê sêwî yê 
ku ji çiyayan koç kiriye û malbata xwe 
baş nasnake, li mala xwe ya li Sten- 
bolê, dema ku rîçal dikele û bêhna 
şekir jê tê, diçe ber guhê mirovekî 
Stenbolî û dibêje "Seni seviyorum." 
Zilamekî Erab, dema ku li jina xwe ya 
Gurcî ya ku bi salane pê re dijî, lê zi- 
manê wî hîn nebûye mêzedike, jê re 
dibêje/'Miq’varkhar." Yekî Tirk, li yekî 
Kurd mêzedike, dikene û dibêje,"Ez ji 
te hezdikim." 

Ji malbateke, hinek veşartî, hinek 
eşkere, gelek çîrok û serpêhatî, gelek 
evîn û ziman derdikevin. Zimanê her 
evînekî cûda ye. 

Ziman, carina dibe pire, carina dibe 
dîwar, carna dibe derî, qefes û per. 

Carina hinek mirov ji bo di qeleba- 
lixiyê de ti kes ji wan fahm neke, bi zi- 
manekî cûda diaxivin. Di dema şerê 
Cîhanê yê Duyemîn de Cihûyên Ewrû- 
paya navîn ên ku bûn qurbaniyên Na- 
ziyan, di nava xwe de bi zimanekî 
tevlîhev, ê ji Almanî û Ibranî pêkdihat, 
diaxivîn. Ev ziman Yiddiş e. Herwiha, 
Kastilyano, yanî, "îspaniya navîn" ji 
aliyê Cihûyên îspanyayê ve hat axaf- 
tin û bû zimaneke cûda: Ladino. 


Sezin Oney 

menê ciwaniyê, pereyeke zêde ji aliyê 
dewletê bi wî/ê tê komkirin. 

Planeke bi vî awayî û ew qasê pere 
ku bo vê mebestê hatiye danîn, bo 
çîna destkurt, bêdahat û bêkar a 
îranê tişteke balkêş e. Bi baweriya 
çavdêrên siyasî, ew baskê siyasî di 
îranê de ku Ehmedînejad di nav de 
cîh digre, bi vê riyê dixwazin deng û 
piştgiriya wê texa civakê bo demeke 
dirêj ji xwe re misoger bikin. Lê balê 
nadin wan metirsiyên aborî û civakî 
ku zêdebûna bilez a nifûsê di her we- 
latekê de bi xwe re tîne. 

Min ji çend hevkarên xwe yên roj- 
nameger pirs kir: Gelo tu bêjî pêka- 
nîna heman planê (ku li îranê wek 
şaşî tê dîtin) li Başûrê Kurdistanê pla- 
neke stratejîk nebe? Yek ji wan ku 
gelek sal in li Rûsya jiyabû û bandora 
zêdebûna bilez a nifûsê wir dîtiye, 
wiha bersiva min da: "Herçiqas ji- 
mara daniştvanan kêmtir be, dewlet 
asantir dikare jiyaneke asûde û rihet 
ji wan re pêkbîne. Dema çêkirina za- 
rokan bo zêdekirina jimara leşkerên 
arteşê derbas bûye." 

Yek ji wan bersiveke cuda da min û 
ez neçar bi fikirînê kirim: "Baştir e 
kareke wiha bo Kurdên Kerkûkê bê 
kirin." Rastî jî wiha ye. Ger Hikûmeta 
Herêma Kurdistanê bi awayekî raste- 
rast wê karê neke, baş dibe ger çend 
saziyên xêrxwaz yan olî yên Kurdî li 
ser projeyek wilo di Kerkûkê de kar 
bikin. Projeyek ku hem rewşa jiyana 
Kerkûkiyan baştir dike û hem jî bo 
demeke kêm armanceke stratejîk bi- 
meşîne ku selimandina Kurdistanî- 
bûna Kerkûkê ye. 


Ji xwe zimanê penaberiyê bi xwe 
heye, li her der, di her demî de, xwe ji 
zimanê xwediyê malê diparêze. 

Carna jî tu bi heman zimanî diaxivî, 
lê kesê li hemberê te, te fahm nake. Di 
cîhanê de perwerda bi zimanê zik- 
makî bûye weke mafekî hemdem, lê 
ev maf li Tirkiyê wek sedemê cûda- 
bûnê tê dîtin. Lê ti kes nizane ku 
dema mirovekî bi zimanê xwe yê zik- 
makî ji evîndara xwe re çend gotin 
bêje, lê nikaribe bêje, çî derdekî 
mezin e. Mînak, bi hezaran Kurd di în- 
ternetê de bi helwestên balkêş ji 
kesên Kurdîaxêv, dixwazin çend goti- 
nan hîn bibin. 

Dema mirov hestên xwe yên herî 
germ, ên ku ji damarê tên, nikaribe bi 
zimanê xwe vebêje, ma ev yek di 
mirov de nabe sedemê şikestinê û 
hesta neyartiyê? Ma mirov naxwaze 
ku xemgîniya xwe bi zimanê xwe, 
şerê xwe bi zimanê xwe, axaftin û çîrê 
xwe bi zimanê xwe bike? 

"Otonomî” ev bi xwe ye; jiyandina 
cûdahiyên xwe, nasnameya xwe, ras- 


tiya xwe. Ne hewce ye ku hidûd bên 
guhertin. 

Çavkaniya cûdatiyê, ne tenê ziman 
e; carina kesên ku bi heman zimanî 
diaxivin jî ji hev fahm nakin, dibin 
xwediyê çand û jiyaneke cûda. Dostê 
min Emrah Gursel, ji devê çavdêrekî 
ji Yugoslavyaya berê wiha digot: 
"Boşnak, ji mirovekî ku kûr radizê re 
dibêjin, ’wek berxê radize’. Hirvat di- 
bêjin, ‘wek meleyketan’. Sirp jî dibê- 
jin, ‘wek miriyan’. Ev hersê gel bi 
zimanekî diaxivin, lê cûda difikirin. 

Li Inegolê û Dortyolê ew hesta ne- 
yartiyê ya bi jehrî, teqiya! Mirov di- 
kare bêje provokasyon û jê xelas bibe. 
Ew hesta neyartiyê ji kûrahiyê tê, 
rayên wê di bin erdê de ne. 

Pêşengên vê bûyerê di çend salên 
dawîn de her tim derdikevin holê. 
Tenê êrîşê Kurdan nakin. Ji Selendiyê 
ta Malkarayê, bi dirûşmeyên "Allah-u 
Ekber”, bi gotinên nijadperestiyê wek 
êrîşkarên Sirpan, nijadperstênTirkli 
her der tên dîtin. 

Ez xeyalek dibînim: Li ser siya ta- 
riya ya li Inegol û Dortyolê, di beya- 
niya sibehê de, Tirkekî diçe ber serê 
Kurdê ku raketiye û di guhê wî de bi 
zimanê wî dibêje, ez ji te hez dikim; û 
Kurdek jî ji Tirkekî re dibêje. Ez hêvî 
dikim ku cûdahiya nijadperestî zêde 
kûr nebe û ev gotinên min ne tenê di 
xeyalan de bimînin. 

Werger: MehmetSebatli 

Diyarbakirspor dîsa dereng ma 



Tîma Diyarbakirsporê ya ku ji pirsgirêkan xilas nabe kon- 
greya xwe dîsa li dar nexist. Serokê Klubê Çetin Sumer xwe 
wek berpirsiyarê têkçûna sala borî nîşan da û sozê avakirina 
stadyûmeke nû ya 30 hezar kesî da Amediyan 


mm 

Serokê Klûba Diyarbakirsporê Çetin Sumer 


Amed (Rûdaw) - Diyarbakirs- 
porê plan kiribû ku kongreya xwe 
roja 31’ê Tîrmehê lidarxe, lêjiber 
ku beşdarî kêm bû kongre pêkne- 
hat û ji bo roja 3’ê Tebaxê biryar 
hat standin. Di 3’ê tebaxê de wê li 
piraniya endaman neyê mêzeki- 
rin û ji bo rêveberiyeke nû kongre 
wê bê lidarxistin. Ji aliyê din Se- 


rokê Klûba Diyarbakirsporê 
Çetin Sumer roja 29’ê Tîrmehê 
ragihand ku sedemê têkçûna 
tîmê ew bi xwe ye. 

Pirsgirêkên ku di Diyarbakirs- 
porê de derdikevin herdiçe zêde 
dibin. Tîma 42 salî piştê ku ji Su- 
perlîgê daket lîgeke jêr, heta îro 
ne rêveberiya xwe hilbijart, ne 


transferên nû tevî nava kadroya 
xwe kir û ne jî kampa amadeka- 
riyê pêkanî. Ligel ku lîga Bank 
Asya di 22’ê Tebaxê de destpê- 
dike, Diyarbakirsporê heta niha 
tu gaveke neavêtiye. Serokê niha 
Çetin Sumerê ku ji mêjve xwe 
dûrê çapemenyê dike, roja 29’ê 
Tîrmehê di avahiya klûbê de civî- 
nek çapemeniyê lidarxist û rex- 
neyan li xwe kir. Sumerê ku du roj 
berê birayê wî jiyana xwe ji dest 
dabû û jiber vê yekê xemgîn xu- 
yadikir, pratîka sala borî nirxand 
û xwe wek sedemê têkçûna klûbê 
nîşan da. Sumer wiha axifî: "Li 
şûna ku em kêmasiyên hekeman 
û yên federasyonê biaxifin, em bi 
hev re mijûl bûn. Kêmasiya herî 
mezin a min e. Me dest da hevdû 
û tîmê têkbir." 

Sumer ragihand ku eger beren- 
damekî dernekeve ewê dîsa wek 
serok karê xwe bidomîne û di 
derbarê berendamên nû de wiha 
axifî: "Ezê bi aboriyeke xurt rêve- 
beriyeke nû hilbijêrim û min tîmê 
çawa têkbiribe, dîsa bi jor ve di- 


Barcelona lîstikvanekî Kurd dikire 


Ihsan Tahir 


T îma Barcelona ya îspanyayê 
dixwaze bi 2 milyon Euroyan 
lîstikvanekî Kurd ê 12 salî ji tîma 
Bêşiktaş a Tirkiyê bikire. Rojna- 
meyên Tirkiyê wî lîstikvanê Kurd 
weke stêra Arjentîn, Lionel Messi 
dibînin, ew jî dibêje "Ez dixwazim 
bibim Messi.” 

Muhamed Demirci kurekî 12 
salî yê û ji Bakûrê Kurdistanê ye, 
ew di tîma ciwanan a Bêşiktaşê 
de dilîze. Pisporên çend tîmên 
mezin ên Ewrûpayê ku hertim li 
pey zarokên lîstikvan digerin, bi 
eleqeyeke mezin wî temaşe dikin, 
lê diyare şansê tîma Barcelona ji 
bo kirîna wî zarokê Kurd bêtir e, 
ji ber ku rojnameyên Tirkiyê eş- 
kere kirin ku piştî 3 rojên taqîki- 
rinên taybet, Muhemed karî 
zîrekiya xwe nîşanî pisporên tîma 
Katalonya bide û wan ecêbmayî 
bihêla. Di encam de wan girêbes- 
tek bi yaneya Bêşiktaş re îmzekir 
ji bo ku ew lîstikvanê zarok biçe 
nava rêzên yaneya Barcelona. Bu- 
hayê girêbestê 2 milyon Euro ye 
û mehaneya Muhammed Demircî 
jî wê 1500 Euro be. Li gor wan 
rojnamevan di destpêka meha 
îlonê de wê Muhemed biçe nav 
rêzên Barselonayê. 

Rojnameyên Tirkiyê gelek 
pesnê wî lîstikvanê Kurd didin û 


dibêjin: Ji zaroktiyê ve asta lîstika 
Muhemed weke ya bêtiriya stê- 
rên cîhanî ye.” Yek ji wan rojna- 

Muhamed Demirci 


karim bibim. Niha em bi çendîn 
grûban re diaxivin. Şîrketeke ku 
di bin banê wê de 34 hezar kes 
dixebite, niha berendam e ku 
tîmê bikire. Ew jî şertekî wan 
heye, dixwazin ku her rêvebirekî 
ji %20’ê heqdesta xwe bidin 
klûbê. Niha sê grûbên berendam 
hene ku dixwazin klûbê bikirin. 
Em bi du grûban re axivîn. Grûba 
sêyem jî li ser înternetê ragihan- 
diye ku ew jî klûbê dixwazin, lê 
têkiliya me bi wan re tune. Emê di 
kongreya xwe de vê mijarê zelal 
bikin." 


Dewletê alîkarî 
dariyê kir 


nekir lê 


Şare- 


Sumer di axaftina xwe de dey- 
nên klûbê jî anî ziman û got ku bi 
giştî 18.5 milyon TL deynê wan 
heye û 6,5 Mîlyon tenê deynê rê- 
vebiran e. Sumer herwiha ragi- 
hand ku dewletê heta niha ti 
alîkarî nedaye wan, lê tenê Şare- 


deriya Mezin a Amedê 69 hezar 
YTL alîkarî daye wan. 


Li Amedê stadyûmeke nû 

Di dawiya axaftina xwe de 
Sumer ragihand ku Serokwezîr 
Erdogan ji bo avakirina stadyû- 
meke 30 hezar kesî soz daye wan 
û wiha domand: "Em bi mîmar 
Eren Talu re axifîn û ji bo avaki- 
rina stadyîmeke 30 hezar kesî me 
lihev kir. Wê stadyûm bi 90 milyon 
YTL bê avakirin, em ji bo vê pro- 
jeyê amade ne. Me ji bo vê kredî jî 
dîtiye. Ez bi Serokwezîr re axivîm 
û herwiha bi rêveberê Holdinga 
NOOR a ji Urdunê Şêx Muhammet 
Salih re jî hevdîtineke lidarxist. 
Soz da min ku kredî bide me. Lê 
ew jî hemberê krediyê cihê stad- 
yûma berê dixwazin" dedi. 

Sumer di derbarê ransferan de 
jî axivî û got li Almanya bi deh lîs- 
tikvanên ciwan re têkiliyên wan 
hene û dixwazin ku kadroya tîmê 
bi ciwanan xurt bikin. 


meyan dinivîse "Pir balkêş e, 
hemû tişt amaje didin wê yekê ku 
wê Muhammed bibe stêrkeke 
mezin.” Lê li gor wan rojnameyan 
pisrgirêkek heye ku gefê li çare- 
nivîsê wî zarokê Kurd ê lîstikvan 
dike, ew jî bejin kurtiya wî ye ku 
laşê wî bi başî avanabe û bilin- 
diya wî tenê 160 cm e. "Heman 
pirsgirêka Messi li cem Demirci jî 
heye, avabûna laşê wî xerab e, 
loma pêwîst e weke Messi, derzi- 
yên taybet ên hormonên avabûna 
laş bidin wî jî, tevî ku garantiya 
wê yekê tune ku sûda wan derzi- 
yan hebe.” 

Muhammed Demirci jî di prog- 
rameke televizyonî de got "Ew 
pirsgirêka min heye, loma min 
derziyên taybet ên hormonên 
avabûna laşê danîne, lê ew ne 
pirsgirêkeke mezin e, heman 
pirsgirêka Messi jî hebû, lê ew 
niha baştirîn lîstilcvanê cîhanê ye 
û ez jî dixwazim rojekê bibim 
Messi.” 

Ji bo dîtina dîmenên lîstina wî 
zarokê Kurd, xwandevanên hêja 
dikarin hevoka "Muhammad De- 
mirci” di malpera 'YouTube’ de bi- 
nivîsin û ewê bibînin ku 
Muhammed Demircî bi rastî tiştên 
seyr dike û her ji niha ve bizav û 
tevgerên vî zarokî weke yên lîstik- 
vanê Arjantînî, Lionel Messi û yê 
Portugalî, Cristiano Ronaldo ne. 

Kurde li benda alîkariyê ye 


S tranbêj Kurde piştî ku di çend mehên borî de bi navê "Xetayî 
Xom Bû-Xeletiya min bû" albumeke ku ji 7 stranan pêk dihat 
belav kir, niha straneke xwe ya nû tomar û klîp dike. 

Derbarê berhema xwe ya dawî ku straneke nû ye bi navê "Bê- 
wîjdan” ji bo Rûdawê diyar kir ku piştî vegera Kurdistanê, wî 
serdana Wezareta Rewşenbîrî û Ciwa- 
nan kiriye û got: "Li wir soz dan 
min ku ji bo karên min ên BSl// • 

dahatû hevkariya min . ■ 

bikin û niha pêwîstiya 
min bi aîîkariya wan 
heye, jiber ku ji 1 

f dema ku min 
destbigotina 
stranan kirî û 
heta niha ti 
aliyan hev- 

kariya min W 




Hejmar 56 Rûdaw 

Bi xwe dewleta xwe ava kir 


Çeperast: 1- Meqer, ofls, qereqol - Febrîqa ard, ciyê ku ard 

lê tê hêran. 2 - Nîşan, peyam - Kember, bi taybet kembera keran. 
3 - Bedewî, nazikî - Ne derew, erênî. 4 - Bala, lê nerî (berepaş) - 
Zad, xwarin. 5 - Ne xort, jinên yextiyar, di Êzdiyariyê de merte- 
beyek (berepaşj - Derew, dek û dolab, hîle. 6 - Firaxek fireh û gi- 
rover - Di cil û bergên jinan de beşek, ji navtengê heta lingan. 7 - 
Savar yan birinca pir keliyayî, nîv şorbe - Navekî jinan. 8 - Cûreyekî 
tîpan, nivîsên tewandî - Bi Erebî sedsal, qirn, dem (berepaş). 9 - 
Bexçeyê laleyan - Destnîşankirina tiştekî. 10 - Destnîşankirina 
"doşekê" (berepaş) - Agir, namûs. 

Serejêr: 1- Sûk, kirîn û firotin, nîqaşa nirx - Parçe, parçeyê cil û 
bergan. 2 - Eşkereyî, ne veşartî. 3 - Ne par, berî du salan (berepaş) 
- Gul û çîçekek. 4 - Lîztikek 16 kevirî (berepaş) - Çûk û teyrikek 
rengo rengo (berepaş). 5 - Tehdît, zirt - Stranek govendê. 6 - 
Rojname (berepaş) - Emek, destmîz, xwêdan. 7 - Kesê anonsê 
dike, kesê reklamê dike. 8 - Dewlemend, desthilatdar. 9 - Mîkrop, 
jê nexweşî çêdibe (berepaş). 10 - Serokê belediyê. 11 - Hemi, li ser 
hev, temamî. 12 - Dîn, serê xwe xwarî - Destnîşankirina kesê 
sêyem - Vexwarinek. 


Dilbixwîn Dara 


L i Avustralyayê kesekî 
bi navê George Cru- 
ickshank (43 sal) di mala 
ku têde dijî de, dewleta 
xwe ava kir. 

George Cruickshank li 
ser pereyan jî sûretên xwe 
bi navê "2’mîn Şah Ge- 
orge” çap kirin. 

Li seranserê cîhanê 300 
hemwelatiyên "2’mîn Şah 
George’’ hene. Hem ew 
hem jî hemwelatiyên wî, 
navê "2’mîn Şah George” li 
wî dikin. Ew bi xwe xwe 
weke şahekî dibîne. 

Cruickshank bi xwe 
produktorê radyoyê ye. 

"2’mîn Şah George" li 
Sidney derkete pêşiya de- 
riyê mala xwe û serxwe- 
bûna dewleta xwe 
ragihand. 

Cruickshank navê dew- 
leta xwe kir "Atlantium”. 

Ala dewleta wî jî ji van 
rengan pêktê: Şîn, Zer, Ez- 
manî. Dewleta Cruicks- 
hank ji aliyê tu welatan ve 
nayê naskirin, lê belê ne 
xema wî ye, ew dibêje, 
kesek dewleta wî nas 
neke jî, ew xwediyê aleke 
û pereyên taybetî ye. 


berî 
avakirina 
dewletekê di serê wî de 
geriya bû. Ew wiha dibêje: 
"Dema ku 15 salî bûm, 
malbata min ji min re got, 
eger tu vê dinyayê naeci- 
bînî, ji xwe re riyekê hilbi- 
jêre. Destpêkê ez fikirîm 
partiyeke siyasî ava bikim, 
lê piştre min dît, bêfêde 
ye... Min ji xwe re got, ya 
herî baş ew e ez bi xwe ji 
xwe re dewletekê ava 
bikim..." 

Sînorên dewleta George 
Cruickshank a bi navê At- 
lantium tune ne. Ew li dijî 
hebûna sînoran e û difi- 
kire ku di sala bê de bi to- 
renekê taca Şah jî bide 
serê xwe. 


Xaçepirs 

16 Keskesor 


Deşnê bi kurdî tê 


S tranbêj Deşnê Murad di van rojên borî de vegeriya 
Kurdistanê û dixwaze du stranên albuma xwe ya nû 
bike klîp. 

Deşnê ji Rûdawê re diyar kir ku ew dixwaze du stra- 
nên albuma xwe ya bi navê "Hom Şîkewawa” bike 
klîp. Stranbêja Kurd amaje da wê yekê jî ku ewê stra- 
nekê bi zaravê Hewramî û cil û bergên Kurdî bike klîp. 


Bejin kin e lê 
ziman dirêj e! 


R êvebirên Tirkiyeyê 

dev avitên qam û 
bejna hev. Cîhgirê Serok- 
wezîrê Tirkiyeyê û Wezîrê 
Dewletê yê AKP’ê Bulent 
Arinç, di axaftina xwe de 
bi bejna Serokê CHP’ê 
Kemal Kiliçdaroglu hene- 
kan kir û got, "Ew bi wê 
bejna xwe ya kin van tiş- 
tan dibêje." 

Serokê CHP’ê Kemal Kiliç- 
daroglu jî bi mabesta bersivê 
got ku "Ez Arinç hewaleyê ko- 
varên karîkaturî Leman û Pen- 
guenê dikim. Ew baş dikarin 
wî fahm bikin." 

Cîhgirê Serokwezîrê Tir- 
kiyeyê û Wezîrê Dewletê 
yê AKP’ê Bulent Arinç 
hefta borî di bernameyekî 
televîzyona Haberturk de 


di derbarê siyaseta 
hundir û rewşa welat 
de axifîbû û gotinê 
anîbû ser helwestên 
Serokê CHP’ê Kiliçda- 
roglu û wiha gotibû: 

"Kiliçdaroglu, di 
demek rast de û bi 
biryarek di cîh de bû 
berendam. Ma ji ew 
roj heta îro tênê Kiliç- 
daroglu guheriye? 

Divê em nebêjin bes, 
ev têr nake. Divê uslûp 
û axaftin bên guhertin. 
Vîzyon û bername bên 
guhertin. Wekpartiyek 
sosyal demokrat, ji bo 
Tirkiyê çi difikire, divê ez za- 
nibim. Ji bo pirsgirêkên îro 
çareseriyeke çawa tîne, 
divê ez zanibim. Lê li ku 


ISJ* 


l.BRm 


1,77 m 






derê diaxife dirûşmeyên 
wek Genç Parti tîne ziman. 
Naveroka axaftinên wî 
vala ne. Tenê dibêje emê 


hesap bipirsin. Ji serokwe- 
zîr re dibêje, ’Ev kes, filan 
kes.’ Bi wê bejna xwe ya 
kin van tiştan dibêje." 






























































































